MANJE POSLA, VIŠE NEZAPOSLENIH\nPonuda slobodnih radnih mesta u Srbiji dramatično se smanjuje i samo u odnosu na oktobar na tržištu rada ponuda je manja već za 2.000 poslova.\nU poslednjih mesec dana bez posla je u Srbiji ostalo više od 1.000 ljudi, a već se javno spekuliše da bi zbog ekonomske krize u svetu i u Srbiji uskoro moglo da ostane bez posla još 25.000 ljudi. U Nacionalnoj službi za zapošljavanje kažu da u evidenciji za sada nije povećan broj otpuštenih radnika koji tragaju za poslom.\nPre nešto više od mesec dana u Zavodu za vazduhoplovstvo otkaz je dobilo 400 radnika. Zdravko Radojčić se, kao i većina njegovih kolega, posle 38 godina rada našao na birou za nezaposlene.\nRadojčiću, koji je po struci aviomehaničar, do sada nije ponuđen nijedan posao na birou. Kao i većina njegovih kolega, do posla je pokušao da dođe i sam, ali bez uspeha.\n"Poslodavac kad nas vidi, postoje ograničenja u godinama, znači, preko toliko i toliko godina ne primaju radnike. Neka granica je 50 godina do koje hoće da razgovaraju sa vama", kaže on.\n"Ja sam čak pokušao na nekoliko mesta i razgovarao sa nekima. Međutim, odbili su me jer sam prestario i nemam šanse", priča Radojčić.\nZdravko Radojčić objašnjava da on nije jedinstven primer i da je većina porodica iz njegovog okruženja u sličnoj situaciji.\n"U mojoj porodici je situacija takva. Evo, ćerka mi traži posao, pokušava, radila je na privremeno, ne ide radni staž. Pokušava da se zaposli i ne bira mnogo", kaže on.\n"Supruga je takođe radila u firmi koja je prodata, a novi vlasnik nije baš revnosan u isplati dohodaka i tako mi moramo da ćutimo i da se snalazimo kako znamo", kaže on.\nOtpušteni radnici Zavoda za vazduhoplovstvo su bez posla mesec dana i obilaze biroe za zapošljavanje. Nacionalnoj službi za zapošljavanje svakodnevno se obraćaju neki od otpuštenih radnika iz drugih preduzeća, kao i ljudi koji još nikada nisu uspeli da pronađu posao.\nNeki od njih uporno šalju svoje biografije:\n"Ja sam slala svoj CV na mnoge adrese, bankama, raznim firmama i za sada ništa. 50 pravnika ima, možete da ih prebrojite na stotine nezaposlenih."\n"Već godinu dana sam bez posla, pa pokušavam nešto da nađem. Radim i privatno, ali to ne može da se poredi sa državnim poslom jer ne uplaćuju radni staž, nema ništa, a privatnici izrabljuju, iskorišćavaju i to je katastrofa."\n"Ni preko agencija se ništa ne dešava. Traže 500 dinara za članarinu i onda ne zovu. Gledam nešto ovde, preko zavoda, mada mi kažu da je bolje da tražim vezu."\n"Ja se nadam da ću da nađem nešto, makar za volontere, šta god, pokušaću na sve moguće načine da nađem posao."\n3.200 otpuštenih u Makedoniji\nViše od 3.200 radnika u industriji Makedonije u oktobru je ostalo bez posla zbog globalne ekonomske krize, pokazuju podaci zavoda za statistiku.\nU savezu sindikata tvrde da je taj broj veći jer na birou nisu registrovani radnici koji su na prinudnom odmoru.\nNajveća otpuštanja su zabeležena u rudarstvu, prerađivačkoj industriji i snabdevanju energentima, dok indirektne štete trpe kompanije koje se bave proizvodnjom robe od metala.\n1.000 otpuštenih, 2.000 mesta manje\nProteklih mesec dana bez posla je u Srbiji ostalo više od 1.000 građana. Smanjuje se i broj poslova koji se nude. Posle samo mesec dana ima čak 2.000 ponuda manje. U Uniji poslodavaca su procenili da bi u narednih godinu dana bez posla moglo da ostane do 120.000 ljudi.\nU Nacionalnoj službi za zapošljavanje, međutim, ne saopštavaju procene o tome koliko građana bi u 2009. moglo da ostane bez posla. Oni ocenjuju da sadašnji podaci kojima zavod raspolaže još nisu alarmantni.\n"Mi nismo primetili neka događanja za koja bi mogli reći da su posledica ovih novih zbivanja na svetskom tržištu", kaže Nevena Letić iz Nacionalne službe za zapošljavanje.\n"Takođe, ni prestanak radnih odnosa nije nešto značajno bio uvećan. To znači ništa toliko upečatljivo, što bi ukazivalo na neke dubioznije promene", kaže ona.\nNa tržištu rada Srbije i dalje postoje deficitarna zanimanja. U celoj Srbiji traže se profesori stranih jezika, nastavnici matematike, fizike i muzičkog.\nLekari specijalisti imaju ponude za posao u svim krajevima Srbije osim u Beogradu. A u glavnom gradu, gde se i najviše gradi, već je uobičajeno da se najviše traže varioci, monteri i građevinski radnici.\nMinistar ekonomije Mlađan Dinkić kaže da šansu za posao u Srbiji ubuduće ne treba tražiti u državnom sektoru, koji će se smanjivati, već kod privatnika.\nOtvarajući Međunarodnu konferenciju malih i srednjih preduzeća, Dinkić je rekao i da su birokratija i glomazna administarcija najveća prepreka razvoja privatnog sektora, što će, kako kaže, rešiti “giljotina propisa”.\n"Mala i srednja preduzeća su motor zapošljavanja i razvoja ekonomije", izjavio je Dinkić i naveo da će na konferenciji biti reči o tome kako održati razvoj malih i srednjih preduzeća u uslovima svetske krize.\nPrema Dinkićevim rečima, budućnost malih i srednjih preduzeća je u udruživanju, odnosno stvaranju klastera i to pre svega u automobilskoj industriji, ali i drvnoprerađivačkoj i tekstilnoj.\n"Važno je da Srbija ubrza pridruživanje Evropskoj uniji jer to donosi više novca, znanja i bolji kvalitet robe za potrošače", rekao je Dinkić.\nKomentarišući sve češće polemike u javnosti o visini plata u državnom sektoru, ministar je rekao da pravo pitanje nije smanjivanje plata, već birokratije.\nIzvor: [ www.b92.net ]


Da li će novi Polo ovako izgledati? - AutoExclusive - Auto vesti, Novi, Luksuzni, Polovni automobili...\nPolo šeste generacije već ima tri godine, pa se čini verovatno da Volkswagen već priprema osvežavanje ovog modela.\nKako ove stvari obično idu, trebalo bi da se donesu neke promene na prednjem i zadnjem kraju, ažurirani softver za zabavu, revidirano kućište i možda neke male promene segmentu motora.\nSada ćemo se fokusirati samo na vizuelni deo, koji bi za inspiraciju mogao da pogleda novi Golf Mk8. To je bila ideja koju je razvio „BrazilAutomotive“ portal i pretvorila se u raspravu koja poručuje VW grupi da novog Pola približi starijem bratu.\ntrenutni Polo model\nU poređenju sa trenutnim Polo modelom, ovaj konceptni Polo ima tanka prednja svetla sa novom integrisanom LED DRL grafikom. Rešetka je mnogo manja i odlikuje se vitkom hromiranom oblogom koja se proteže po širini, a Volkswagen logotip delimično ulazi u haubu koja inače ostaje nepromenjena. Branik je revidiran i ima čistiji izgled i diskretniju liniju, dok se profil, bočne kape ogledala, oblik lukova točka i tako dalje prenose bez ikakvih promena.\nFanovi su dosta puta tražili da Polo poseduje izgled bliži Golfu, kao što to radi Jetta, ali videćemo da li ćemo to dobiti. Za sada ne postoje nikakve zvanične najave o sedmoj generaciji Pola, ali sigurni smo da ćemo ih do kraja godine dobiti.\nŠta vi kažete, da li bi vam se ovakav Polo svideo?


Iranski hakeri "USPEŠNO PRIKUPILI" podatke o američkim glasačima\nFBI i Sekretarijat za unutrašnju bezbednost naveli su u zajedničkom saopštenju da su "počinioci uspešno pribavili podatke iz registra glasača u najmanje jednoj američkoj saveznoj državi".\nRano glasanje u SAD\nDirektor Nacionalne obaveštajne službe Džon Retklif i direktor FBI Kris Vrej saopštili su prošle nedelje da su Iran i Rusija prikupili podatke o američkim glasačima kako bi uticali na predstojeće predsedničke izbore u Sjedinjenim Američkim Državama.\nNeuobičajena konferencija za novinare obaveštajnih službi održana je manje od dve nedelje pred americke predsedničke izbore, nakon što su glasači demokrata u najmanje četiri ključne države primili preteće mejlove, za koje se tvrdilo da dolaze od grupe Ponosni momci, a u kojima se upozorava da će biti progonjeni ako ne glasaju za Trampa.\nVeruje se da su u toj operaciji korišćene mejl adrese iz registra glasača, koja ukljucuje i opredeljenost, kućnu i mejl adresu i broj telefona.\nPošiljaoci su tvrdili da će znati za kojeg je kandidata primalac glasao na izborima 3. novembra, a za koje je, inače, glasanje poštom već počelo.\nHakeri otkrili podatke 6,5 MILIONA GRAĐANA Izraela\n"USTAV NIKAD NIJE PREKRŠEN KAO SADA" Tramp se ponovo buni zbog izbora, a evo šta je rekao o Boltonu\nU Nemačkoj je potvrđeno novih 22.806 slučajeva korona virusa, čime je ukupan broj obolelih od početka pandemije premašio milion obolelih, saopštio je danas Institut za infektivne bolesti Robert Koh.\n"Ove godine mnogi stolovi imaće prazno mesto": Poruka izabranog predsednika SAD i buduće prve dame za Dan zahvalnosti\nIzabrani predsednik SAD Džozef Bajden i njegova supruga Džil Bajden u čestitki za Dan zahvalnosti ukazali su na gubitke koje su pretrpeli mnogi građani zbog pandemije korona virusa.\nŠkotska premijerka Nikola Sturdžon zalaže se za održavanje novog referenduma o nezavisnosti već sledeće godine, objavio je list "Tajms".


Verovatnoća rata Amerike i Severne Koreje 70 odsto - Sputnjik Srbija\nVerovatnoća rata Amerike i Severne Koreje 70 odsto\n16:48 15.12.2017 (osveženo 16:49 15.12.2017) Preuzmite kraći link\nAmerički senator iz redova Republikanske stranke Lindzi Grejem procenio je da su šanse da izbije rat SAD i Severne Koreje 70 odsto ukoliko Pjongjang izvede novu nuklearnu probu, preneo je list „Atlantik“.\n„Rekao bih da je šansa da pribegnemo vojnom rešenju tri prema deset. Ako Severnokorejci izvedu novu nuklearnu probu, sedmu po redu, procenjujem da je ta verovatnoća 70 odsto“, izjavio je Grejem.\nIzaslanik SAD: Hajde da vidimo kako će Severna Koreja odgovoriti\nOn je naveo da „vreme ističe“ i da će Tramp biti prinuđen da napadne Severnu Koreju ukoliko se ništa ne bude promenilo.\nGrejem je naglasio da pod vojnim rešenjem podrazumeva „rat širokih razmera protiv režima“, a ne jedan pojedinačni napad.\nOn je izjavio da je spreman za pregovore s Pjongjangom.\n„Da bi se rat izbegao, treba uzeti u obzir sve varijante… Kada budu pisali istoriju našeg vremena, ne želim da kažu: ’Lindzi Grejem nije čak ni pokušao da razgovara s tim momkom‘“, objasnio je senator.\nRanije ove sedmice američki državni sekretar Reks Tilerson je izjavio da su SAD spremne da počnu direktne pregovore sa Severnom Korejom. Kasnije je portparolka Stejt departmenta Heder Navert rekla da Vašington za sada ne vidi da je Pjongjang zainteresovan za pregovore.\nverovatnoća, rat, Lindzi Grejem, Severna Koreja


Novi pogon “Fertika” dokaz širenja i domaćih kompanija – Balkanekspresrb.rs\nPredsednica Vlade Republike Srbije Ana Brnabić svečano je danas otvorila novi pogon za proizvodnju specijalizovanih đubriva kompanije „Fertiko“ u Inđiji i obišla proizvodnu halu i laboratoriju.\nPreduzeće „Fertiko“ iz Niša osnovano je 2004. godine kao preduzeće za proizvodnju specijalizovanih mineralnih kristalnih vodotopivih đubriva za sisteme „kap po kap“ i tečnih formulacija za prihranu gajenog bilja preko lista, a od 2007. godine u sastavu je kompanije „Agromarket grupa“ iz Kragujevca.\nBrnabić je tom prilikom izrazila zadovoljstvo zbog toga što se i domaći investitori razvijaju i šire, kao što je to „Agromarket“, istakavši da je važno i to što su porodice 11 radnika iz Niša došle da rade u Inđiji, što znači da ljudi idu za poslom i tamo gde imaju bolje uslove.\nOna je iskazala zahvalnost kompaniji ”Fertiko” i zbog toga što je učestvovala u programu ”Moja prva plata”, istakavši da je to pravi način da mladima pružimo šansu za prvo zaposlenje i otvorimo im put za karijeru ovde u Srbiji.\nPrema njenim rečima, naša zemlja i u ovim teškim vremenima ide napred u ekonomskom smislu i otvara nova radna mesta u trenutku kada u Evropi i u svetu ljudi ostaju bez posla.\nDovodimo i strane investitore, rekla je Brnabić, podsećajući na to da je upravo ovde u Inđiji postavljen kamen temeljac za fabriku guma japanske kompanije “Tojo”.\nPogon “Fertika” je izgrađen u skladu sa najsavremenijim standardima za proizvodnju i zaštitu životne sredine, a instalirane su proizvodne linije, za kristalna, mikroelementarna, tečna i biološka đubriva.\nPored proizvodnje, fabrika je opremljena i kontrolnom laboratorijom za kontrolu kvaliteta sirovina i gotovih proizvoda. Investicija je vredna 6,5 miliona evra i trenutno je zaposleno 30 radnika.\nDirektor “Fertika” Slavoljub Vukićević izrazio je zahvalnost Vladi Srbije na pomoći koju plasira privredi u ovim teškim trenucima, dodavši da je program ”Moja prva plata” omogućio da ta kompanija zaposli određeni broj mladih ljudi.\nPre nepune tri godine, na istoj lokaciji, otvorili smo logističko-distributivni centar i tada smo najavili novu investiciju u pogon za proizvodnju đubriva, rekao je Vukićević.\nPredsednik Opštine Inđija Vladimir Gak izrazio je posebno zadovoljstvo time što je danas otvoren novi pogon kompanije, koja je jedan od najboljih srpskih brendova.\nOn je ukazao na to da će iz ove fabrike proizvodi otići u 20 država u svetu i to je ponos Inđije i Srbije, istakavši da ta opština ne bi mogla da bude na ovom stepenu razvoja i sa ovim brojem investicija da ne postoji podrška države.


OTVOREN 12. "KUSTENDORF" | SRNA\nMOKRA GORA, 11. JANUARA /SRNA/ - Dvanaesti međunarodni filmski i muzički festival "Kustendorf" otvoren je večeras na Mećavniku, na Mokroj Gori.\nFestival je otvoren prikazom koji su pripremili umjetnici iz Cirkus sfere i u kome su se publici predstavili Sanja Radulović, Ivana Koraksić, Kristina Šormaz, Vojislav Šantić i muzičari članovi "No smoking orkestra".\nUmjetnički direktor festivala Emir Kusturica rekao je, otvarajući "Kustendorf", da ovaj festival ostaje vjeran tome da se životne utopije pretvaraju u realnost i da je pamet mladih i starih sveto jedinstvo, a da će dobri filmovi biti vidljivi kao pobjedničke zastave koje svako malo "zaustavljaju naš pogled i ubrzavaju rad srca".\nObraćajući se prisutnima ministar kulture i informisanja Srbije Vladan Vukosavljević rekao je da je san svakog sela da postane glavni grad.\n"Desilo se da jedan dorf na brdovitom delu Srbije, Kustendorf, već 12 godina u januaru postaje glavni grad, odnosno prestonica filmske umetnosti u celom svetu", istakao je Vukosavljević.\nOn je dodao da svjetlo sa Mećavnika već 12 godina osvjetljava ne samo oblast filma, nego i ukupnu kulturu i umjetnost u svijetu na osoben, dragocjen i specifičan način.\n"Kada bismo na globusu nacrtali putanje onih velikih gostiju, važnih i poznatih, ali i svih onih mladih talenata koji su dolazili, ne samo iz Srbije, nego iz celog sveta ovde na Mećavnik, kada bismo nacrtali te linije odakle su oni dolazili, mi bismo na taj način simbolički nacrtali krvotok jedne kulture i krvotok jedne umetnosti", istakao je Vukosavljević.\nPrema njegovim riječima, ovo je mjesto na kome se skupljaju mladi ljudi iz cijelog svijeta da uče od poznatih, velikih i značajnih, "a veliki značaj je da stazama koje su oni utabali dolaze mlade snage, mladi lavovi".\n"San svakog ovog jajeta je da postane živo biće, tako je i san svakog lava da vidi svoje naslednike. Verujem da će svi velikani filmske umetnosti, a prvi među njima i Emir Kusturica kao relativno stari lav, imati razloga da bude zadovoljan kada vidi čopor mladih koje je hranio svojom umetnošću, da ih je svojim trudom okupljao ovde, da bude zadovoljan što on i oni koji idu njegovim putem daju snagu mladim talentima da veruju u sebe i u svoju umetnost", naglasio je Vukosavljević.\nOn je poželio Kusturici puno uspjeha i da svjetlo sa Mećavnika obasjava i srpsku i svjetsku kulturu u godinama koje dolaze.\nKusturica je na otvaranju festivala uručio "Nagradu za buduće filmove" slavnom srpskom i jugoslovenskom glumcu Slavku Štimcu.\nKusturica je rekao da je Štimac jedinstvena pojava u svijetu filma.\n"Nikada i niko toliko naš nije tako direktno izražavao emociju kao Slavko i nikada niko nije govorio jezik koji kombinuje sve verzije jezika sa Balkana", naveo je Kusturica.\nPrema njegovim riječima, takav je još bio jedino Pavle Vuisić.\n"Njih dvojica izgovaraju replike bez greške. Slavko virtuozno unosi lakoću u svaki objektiv. Ovo je divna prilika da mu zahvalim za mnoštvo filmova i da se nadam da ćemo napraviti još jedan zajedno. Zbog ovih i mnogih drugih stvari, čestitam mu na nagradi", istakao je Kusturica.\nZahvaljujući za nagradu, Štimac je rekao da sprema buduće filmove, a da Kusturici želi puno filmova i da ovaj jedinstveni festival traje.\n"Hvala vam. Čast mi je. Svima nama prija kada dobijemo neko priznanje, ali kada ono dođe od nekoga ko je iz vaše profesije i veliki majstor svog zanata, onda je to posebno zadovoljstvo", dodao je Štimac.\nNakon svečanog otvaranja, publici je prikazan novi film Emira Kusturice "Pepe - Uzvišeni život", koji prikazuje posljednja dva dana predsjedničkog mandata bivšeg predsjednika Urugvaja Hozea Muhike, a nakon filma, najavljena je i radionica sa Kusturicom.\nMeđunarodni filmski i muzički festival "Kustendorf" održava se u organizaciji produkcijske kuće "Rasta internešnel" i pod pokroviteljstvom Ministarstva kulture i informisanja Srbije, Mećavnik grada i grupa "TNSO".\nFestival se završava 16. januara.\nDOKUMENT IZ 1919. GODINE POTVRĐUJE CRKVENU IMOVINU\nPODRŠKA MITROPOLITU AMFILOHIJU I VJERNICI SPC\n"HENKEL" ISPUNIO PLANIRANU PROIZVODNjU\nPOČELO OBILJEŽAVANjE DANA SJEĆANjA NA JADOVNO\nU ANDRIĆGRADU CENTRALNI DOČEK DJECE SA KOSMETA\n27 GODINA OD STRADANjA SRBA U DOLINI NERETVE


Arhiva - Predsednik Donald Tramp sluša pitanja novinara na Južnom travnjaku Bele kuće u Vašingtonu, 14. maja 2019.\nPredsednik Donald Tramp rekao je da se nada da SAD neće ići u rat sa Iranom, usred rastućih tenzija na Bliskom istoku, dok je i iranski diplomata umanjio mogućnosti takvog ishoda.\n"Nadam se da ne", rekao je Tramp upitan o postojanju mogućnosti konflikta sa Teheranom na početku razgovora sa predsednikom Švajcarske Ulijem Maurerom. SAD i Iran nemaju diplomatske veze, ali Švajcarska zasupa interese SAD u toj bliskoistočnoj zemlji.\nPres sekretarka Bele kuće, Sara Sanders, odgovorila je novinarima rano u četvrtak da Tramp želi "promenu ponašanja" Irana i da će se usprotiviti bilo kakvoj agresivnoj akciji Islamske Republike.\nAmbasador Irana u Ujedinjenim nacijama, Madžit Takt-e-Ravanči, umanjio je tu mogućnost, rekavši na Nacionalnom javnom radiju u četvrtak da njegova zemlja nije zainteresovana za eskaliranje regionalnih tenzija. "Ukoliko nešto pođe po zlu, svi gube", rekao je on. Ali, Ravanči je dodao da je "naše pravo da budemo pripravni" i "naše je pravo da se branimo".\nU izveštaju Njujork tajmsa, u kom se citiraju zvaničnici SAD, kaže se da je Bela kuća eskalirala upozorenja nakon pregleda fotografija raketa na malim plovilima u Persijskom zalivu, koje su instalirale iranske paravojne jedinice.\nU izveštaju se kaže da fotografije potpiruju strahovanja da bi iranske snage mogle da ispale rakete na američke brodove.\nNa ovoj fotografiji koju je objavila Mornarica SAD, vidi se udarna grupa nosača aviona Abraham Linoln kako prolazi kroz Suecki kanal, 9. maja 2019.\nTramp je rekao u sredu da ne postoje nesuglasice po pitanju njegove bliskoistočne politike i da je "siguran da će Iran želeti uskoro da razgovara".\nTe napomene došle s kao odgovor na izveštaje u Tajmsu i Vašington postu o sukobljenim opcijama između onih u njegovoj administraciji koji smatraju da se Iran priprema da napadne snage SAD i drugih zvaničnika, uključujući i neke evropske saveznike, koji tvrde da su potezi Irana odbrambene mere predostrožnosti uvedene kao odgovor na akcije SAD protiv Irana.


Utorak, 24. jul 2007. - Sreda, 25. jul 2007.\nSedmo vanredno zasedanje Narodne skupštine Republike Srbije u 2007.godini\nPredsednik Narodne skupštine dr Oliver Dulić sazvao je, na Zahtev 127 narodnih poslanika, Sedmo vanredno zasedanje Narodne skupštine Republike Srbije u 2007. godini, za utorak, 24. jul, sa početkom u 16 časova.\nU Zahtevu za Sedmo vanredno zasedanje određen je sledeći dnevni red:\n1.Razmatranje Izveštaja Državnog pregovaračkog tima za Kosovo i Metohiju o pregovorima vođenim u Beču od 21. februara do 2. marta 2007. godine, sa Predlogom rezolucije Narodne skupštine Republike Srbije o neophodnosti pravednog rešavanja pitanja Autonomne pokrajine Kosovo i Metohija, zasnovanog na međunarodnom pravu, koje je podnela Vlada.\nZasedanju, koje je održano u Domu Narodne skupštine, prisustvovali su predsednik Republike Srbije Boris Tadić, predsednik Vlade dr Vojislav Koštunica, ministar za Kosovo i Metohiju u Vladi Republike Srbije dr Slobodan Samardžić i ministri u Vladi Republike Srbije.\nNarodnim poslanicima prvi se obratio predsednik Republike Srbije Boris Tadić. Podsećajući da je prošlo godinu i po dana od kada su počeli bečki pregovori o budućem statusu Kosova i Metohije, Tadić je rekao da je, braneći državni suverenitet i teritorijalni intergitet, srpski pregovarački tim ponudio model decentralizacije, zasnovan na evropskim rešenjima, koji bi zaštitio interese ugrožene srpske zajednice u pokrajini i drugih, nealbanskih etničkih zajednica. Tadić je naglasio da je jedinstvena državna politika o rešavanju pitanja Kosova donela Srbiji i odgovarajuću podršku u međunarodnoj zajednici, među pojedinim članicama EU, ali i pre svega u Rusiji, čijim je zalaganjem za očuvanje načela međunarodnog prava, stvorena mogućnost za nove pregovore i to bez određivanja rokova i unapred definisanog ishoda. Prema njegovim rečima, ova skupštinska rezolucija treba da konstatuje da je Srbija u pregovorima o budućem statusu Kosova i Metohije definisala jedinstven državni stav i iza ovog dokumenta treba da stanu sve državne institucije, što će biti značajna poruka međunarodnim političkim činiocima.\nPredsednik Vlade Republike Srbije Vojislav Koštunica izjavio je u obraćanju narodnim poslanicima da novi pregovori o budućem uređenju Kosova i Metohije mogu da se vode pod isljučivim mandatom Saveta bezbednosti i da je jedina moguća osnova za te pregovore Rezolucija 1244. On je konstatovao da nedavno povlačenje američko-evropske rezolucije iz Saveta bezbednosti predstavlja značajnu pobedu Srbije kojom je završena prva faza odbrane Kosova i Metohije. Srbija očekuje da Kontakt grupa bude aktivna, ali i da ceo pregovarački proces bude pod jasnim mandatom Saveta bezbednosti, rekao je predsednik Vlade i dodao da u tom procesu treba precizno definisati problem. Osvrćući se na pretnje koje stižu od albanskih separatista, predsednik Vlade je rekao da će Srbija odbaciti svaku odluku o proglašenju jednostrane nezavisnosti Kosova i Metohije i dodao da se ne može odbaciti mogućnost da jedan broj zemalja prizna jednostranu nezavisnost Kosova, ali da te države moraju biti svesne da bi priznavanje nezaviisnosti, mimo UN, bilo podrivanje temelja te organizacije, ali i međunarodnog poretka. Koštunica je istakao da Srbija danas u svojoj Narodnoj skupštini potvrđuje da je Kosovo i Metohija ugrađeno u najdublje temelje srpske države i da je Kosovo zbirno ime za naše nacionalno biće, kulturu, veru, za našu istoriju i našu budućnost. On je pozvao narodne poslanike da podrže predloženu rezoluciju kojom su date smernice buduće politike Srbije u procesu rešavanja budućeg uređenja južne srpske pokrajine.\nU obraćanju narodnim poslanicima ministar za Kosovo i Metohiju Slobodan Samardžić je ocenio da je veoma važno da se usvoji Vladin Predlog rezolucije kako bi se odredio pravac i okvir za nastavak pregovora o statusu Kosova. On je istakao da nije nebitno i koja većina će doneti ovu rezoluciju, jer, kako je rekao, ona nije samo stvar Vlade i stranačka stvar, već ključno pitanje i zato su konsultovane sve poslaničke grupe. Usvajanje nove rezolucije treba da označi početak nove faze pregovora i da bude ključni orijentir svih državnih organa i pregovaračkog tima i obavezujući okvir delovanja, rekao je Samardžić. On je ponovio da je Srbija za kompromis, mir i pomirenje i da ne traži ništa što ne pripada svakoj drugoj državi, a da za uzvrat nudi makisimalno zamislivu samoupravu.\nNarodni poslanici su zatim vodili jedinstven pretres o ovoj tački dnevnog reda. Na početku pretresa za reč su se javili predsednici poslaničkih grupa Socijalističke partije Srbije Ivica Dačić, Srpske radikalne stranke Tomislav Nikolić, Demokratske stranke Nada Kolundžija, Demokratske stranke Srbije - Nove Srbije Miloš Aligrudić, G17 plus Suzana Grubješić, Liberalno demokratske partije Čedomir Jovanović, Poslaničke grupe manjina Savez vojvođanskih Mađara, Liste za Sandžak, Unije Roma Srbije i Koalicije Albanaca iz Preševske doline Pastor Balint i Poslaničke grupe Vojvođanski poslanici LSV-SVM Nenad Čanak.\nPre zaključenja pretresa, za reč se javio ministar za Kosovo i Metohiju Slobodan Samardžić koji je ocenio da je nova rezolucija Skupštine Srbije o Kosovu neophodna zbog predstojeće nove faze pregovora i potrebe da država odgovori na otvorene pretnje jednostranog priznanja nezavisnosti te pokrajine. Rezolucija predstavlja važan korak u državnoj politici zato što treba da stane iza napora svih državnih organa da se dođe do pravednog rešenja i da se podrži budući pregovarački tim, rekao je ministar Samardžić\nPošto je obavljen jedinstven pretres, predsednik Narodne skupštine Oliver Dulić odredio je 25. jul kao Dan za glasanje o jedinoj tački dnevnog reda Sedmog vanrednog zasedanja Narodne skupštine Republike Srbije u 2007. godini.\nNarodna skupština je sa 217 glasova “za”, 12 “protiv” i tri uzdržana glasa usvojila Izveštaj Državnog pregovaračkog tima za Kosovo i Metohiju o pregovorima vođenim u Beču od 21. februara do 2. marta 2007. godine.\nNarodna skupština je sa 217 glasova “za”, 12 “protiv” i tri uzdržana glasa usvojila Predlog rezolucije Narodne skupštine Republike Srbije o neophodnosti pravednog rešavanja pitanja Autonomne pokrajine Kosovo i Metohija, zasnovanog na međunarodnom pravu.\nPošto je Narodna skupština obavila pretres i odlučivanje o jedinoj tački dnevnog reda, predsednik Dulić je zaključio Sedmu vanrednu sednicu Narodne skupštine Republike Srbije u 2007. godini.


U akciji pojačane kontrole vozača autobusa i teretnih vozila otkriveno 8.260 prekršaja - AMSS - Centar za CPC Obuku\nTokom protekle sedmice, od 13. do 19. juna saobraćajna policija sprovela je akciju pojačane kontrole vozača autobusa i teretnih vozila s posebnim akcentom na poštovanja odredbi Zakona o radnom vremenu posade vozila u drumskom prevozu i tahografima.\nPripadnici saobraćajne policije su tokom akcije pojačane kontrole saobraćaja vozača teretnih vozila i autobusa otkrili 8.260 prekršaja, od kojih se najveći broj odnosio na prekoračenje vremena upravljanja vozilom i drugih prekršaja vezanih za tahografe.\n„Tokom akcije pojačane kontrole saobraćaja vozača autobusa i teretnih vozila, koju je saobraćajna policija sprovela protekle sedmice, od 13. do 19. juna, više od polovine kontrolisanih vozača počinilo je prekršaje, a najveći broj se odnosio na prekoračenje vremena upravljanja vozilom i tahograf. “ , navodi se u saopštenju Ministarstva unutrašnjih poslova.\nOd 1.460 kontrolisanih vozača autobusa prekršaj je počinilo njih 727. Najveći broj sankcionisanih vozača autobusa, 301 sankcionisan je zbog prekršaja koji se tiču vremena upravljanja i tahografa, 281 zbog prekršaja u vezi sa dokumentacijom vozača i autobusa, dok je zbog nekorišćenja sigurnosnog pojasa sankcionisan 121 vozač.\n„Od kontrolisanih 12.026 vozača teretnih vozila, prekršaj je učinilo 7.533, od kojih su 2.113 vozača sankcionisana zbog prekoračenja vremena upravljanja i drugih prekršaja vezanih za tahografe, 1.115 zbog neposedovanja odgovarajuće dokumentacije, dok je zbog nekorišćenja sigurnosnog pojasa sankcionisan 931 vozač. “, navodi se u saopštenju.\nU istoj akciji koja je sprovedena u februaru prošle godine saobraćajna policija otkrila je 9.542 prekršaja vozača teretnih vozila i vozača autobusa.\nZa sve informacije o obukama I dostupnim terminima kontaktirajte naš call centar, a naše stručno osoblje će Vam dati detaljne informacije koje su Vam potrebne.\nKoliko su važni vozači kamiona?


Turska vojska bombardovala je položaje džihadista Islamske države i arapsko-kurdskih “Jedinica za zaštitu naroda” (PPU), dok pobunjenici pripremaju ofanzivne operacije protiv njih, preneo je danas Bi-Bi-Si (BBC).\nArtiljerijske snage sa turske teritorije otvorile su prošle noći vatru na uporišta Islamske države i PPU u gradovima Džarablusu i Minbedžu, dok je oko 1.500 sirijskih pobunjenika rasporedjeno u turskom gradu Gazijantepu radi izvodjenja ofanzive protiv džihadista.\nBBC navodi da je predstojeći pobunjenički udar na islamističke položaje i snage PPU verovatno bio povod za samoubilački napad na kurdske svatove u Gazijantepu, u kojem su u subotu poginule 54 osobe i za koji se veruje da ga je izvršila Islamska država.\nPremijer Turske Binali Jildirim rekao je juče da vlasti i dalje pokušavaju da utvrde identitet napadača samoubice, iako je predsednik Redžep Tajip Erdogan u nedelju saopštio da je masakr izvelo dete staro izmedju 12 i 14 godina.\nJildirim, medjutim, nije isključio Erdoganove navode, rekavši da je, prema izjavama očevidaca napada, dečak bio “gost na svadbi”, prenosi BBC.\nPrema navodima BBC-a, još nisu identifikovane ni sve žrtve samoubilačkog napada, a broj terorističkih udara mogao bi da se poveća u narednom periodu zbog sve većeg učešća Turske u ratu u Siriji.\nŠef turske diplomatije Mevlut Čavušoglu kazao je ranije da sever Sirije “mora biti potpuno očišćen” od džihadista.\nTurska državna televizija prenela je da arapsko-kurdske snage potiskuju džihadiste iz Minbedža, ali su turske snage, pored uporišta Islamske države, raketirale i njihove položaje, jer Ankara smatra PPU “produženom rukom” kurdske Radničke partije Kurdistana (PKK), koju vidi kao terorističku organizaciju.\nU napadu u Gazijantepu ubijeno je i najmanje 13-oro dece, kao i veliki broj žena, a od 69 ranjenih, njih 14 i dalje je u životnoj opasnosti.\nTurski list “Hurijet” (Hurriyet) navodi da je bomba sa metalnim gelerima, kojom je izvršen samoubilački napad, slična onima koje su i ranije korišćene za napade na mesta okupljanja Kurda.\nVeruje se da je u gradu Gazijantepu, na granici sa Sirijom, stacionirano nekoliko ćelija Islamske države.


KITE BH: ''Naši eksperti znaju više i vide više'' :: Dešavanja u Bijeljini ::\n25. July 2021. / 12:04\nKITE BH: ''Naši eksperti znaju više i vide više''\nServiseri sprovode stručnu i detaljnu kontrolu svih kritičnih tačaka po fabričkim kontrolnim listama, koje se dopunjavaju na osnovu podataka i iskustava iz prthodnih sezona, sakupljenih na svjetskom nivou. Ovo može pružiti samo ovlašćeni John Deer diler i serviser.\nSenzori, elektronske komponente i softver se kontrolišu pomoću Service ADVISOR uređaja, što je ekskluziva za John Deer mehanizaciju. Stručni savjeti, za nadogradnju opreme na mašinu, pomoći će da se traktor adaptira za sve planirane potrebe. Krajnji rezultat je izvještaj o ukupnom stanju traaktora sa sugestivnom listom dijelova i opreme za zamjenu i nadogradnju.\nZa prvoklasnu udobnost rukovaoca u kabini, provjeravamo pohabanost prednjih nosača kabine, kao i nivo pritiska u amortizacionoj boci.\nKontrola pogona ventilatora\nPrekomjerno habanje remena može da dovede do skupih i velikih popravki. Provjerićemo da li je pogon ventilatora spreman za dalji rad.\nProvjerićemo da li je nivo rashladnog fluida na potrebnom nivou.\nSjedište prima udarce umjesto vozača.\nEksperti sprovode detaljan pregled svih komponenti traktora.\nPoteznica i podizne poluge\nSprovodimo detaljan pregled osovina i klinova koristeći specijalne alate za provjeru pohabanosti i bezbijednosti.\nMotor i agregati\nProvjerićemo nivoe svih fluida i moguća curenja i neočekivana habanja da osiguramo vrhunske performanske i dug radni vijek.\nProvjerićemo zazore na nosačima prednjeg mosta i pritisak u akumulatorskoj boci, da bi prednji most i dalje aktivno ublažavao udarce, bez obzira na brzinu kretanja.\nEkspertski pregledi su od sada prilagođeni potrebama korisnika i poslu koji on radi sa traktorom.\nU zavisnosti od godišta, radnih sati i vrste radnih operacija, Ekspertski pregled može da traje od jednog do pet sat, a obuhvata detaljnu kontrolu i mjerenje pohabanosti mehaničkih, hidrauličnih i elektro komponenti, kao i dijagnostiku motora.\nOsigurajte produktivnost naredne sezone i pripremite se za najbolju sezonu do sada.\nNaravno da su naši serviseri eksperti obučeni profesionalci sa godinama iskustva, međutim, oni imaju i jednu veliku prednost na raspolaganju – podatke iz svjetske baze John Deere servisne mreže prikupljane dugi niz godina, i na osnovu toga znaju šta i na koji način da kontroliu i na šta da posebno obrate pažnju prije nego što preraste u kvar.\nAko za pregled prijavite i presu ili prskalicu, možete očekivati i dodatne pogodnosti.


Zgrada američkog Sekretarijata za finansije u Washingtonu. ( Foto: AP/Patrick Semansky, File)\nU saopštenju američkog Sekretarijata se navodi da su uvedene sankcije protiv više kompanija, koje su dio ruske odbrambeno-industrijske baze i "i proizvode oružje koje se koristi u ruskom napadu na ukrajinski narod, infrastrukturu i teritoriju".\n"Odluka da se 48 kompanija odsječe od zapadnih tehnoloških i finansijskih resursa imaće duboke i dugoročne posljedice po rusku odbrambeno-industrijsku bazu i njen lanac nabavke", navodi se u saopštenju.\nMeđu sankcionisanim kompanijama su konglomerat "Tactical Missiles Corp", koji proizvodi pomorske sisteme i oružje, ukljućujući i raketu Kh-1 često korištenu tokom ruske ofanzive, i 28 povezanih firmi.\nNa novom spisku su i proizvođači municije za rusku vojsku, civilnih i vojnih helikoptera, i bespilotnih letjelica za koje je Sekretarijat naveo da su se prvobitno koristili za nadzor, ali da se sada koriste za napade na ukrajinske snage.\nDodaje se i da su poslanici ruske Dume podržali napore Kremlja da naruši suverenitet i teritorijalni integritet Ukrajine, uključujući i sporazume kojima se priznaje samo-proglašena nezavisnost "takozvanih Donjecke Narodne Republike i Luganske Narodne Republike".\nSankionisana je i sama Duma kao enitet, a američke vlasti su ocijenile da donji dom ruskog parlamenta "koristi zakonodavna ovlaštenja da napada disidente i političke protivnike, remeti slobodan tok informacija i ograničava ljudska prava i osnovne slobode ruskih građana".\nVlada SAD je uvela sankcije i protiv Hermana Grefa, direktora Sberbanke i "bliskog saradnika" ruskog predsjednika Vladimira Putina.\nNovom rundom američkih sankcija obuhvaćeni i pripadnici ruske elite, članovi njihovih porodica i imovina - 17 članova odbora PJSC Sovkombanke, protiv koje su već uvedene sankcije, Genadij Timčenko, vlasnik Volga grupe i Transoila, njegova supruga Elena i kćerka Natalija Brauning, te Ksenija Frank, članica odbora Transoila i njen suprug Gleb, saopštio je američki državni sekretar Antony Blinken.\n"Cilj Sjedinjenih Država je da sa partnerima i saveznicima, pogode srž kapaciteta Rusije da ratuje i izvrši agresiju protiv drugih zemalja, uključujući Ukrajinu. Nastavićemo da namećemo posljedice dok Putin ne okonča rat bez povoda protiv Ukrajine. Pozivamo one najbliže Putinu da javno osude ovaj hladnokrvni rat koji je izazvao nezamislivu smrt stotina civila, uključujući i djece, i najveću humanitarnu katastrofu u Evropi od Drugog svjetskog rata", poručio je Blinken u saopštenju.\nPrethodne sankcije protiv pripadnika ruske elite, centralne banke i ruskog predsednika nisu uticali na ruske zalihe zlata koje Putin akumulira nekoliko godina, prenosi agencija AP. Rusija ima oko 130 milijardi dolara u rezervama zlata, a Banka Rusije je objavila 28. februara da će nastaviti da kupuje zlato na domaćem tržištu dragocjenih metala.\nG7 i Evropska unija također su objavili novi plan da dijele informacije i koordinišu odgovore da bi spriječili Rusiju da izbjegava posljedice sankcija koje su zapadne zemlje uvele od invazije 24. februara.\nSjedinjene Države i njihovi saveznici uveli su nekoliko rundi sankcija, uključujući i protiv najvećih kreditnih institucija i ruskog lidera, od kako su ruske snage prije mesec dana napale Ukrajinu, što je najveći napad na jednu evropsku državu od Drugog svjetskog rata.


GO Crveni Krst | Belle Amie - Part 7\n[VIDEO] Prezentacija za pokretanje malog biznisa\nU Gradskoj opštini Crveni Krst održana je prezentacija u okviru informativne kampanje Helpovog projekta „Podrška socioekonomskoj stabilnosti u regionu zapadnog Balkana“. U okviru Programa, u Nišu će ...\n[VIDEO] Opština obezbedila besplatan prevoz za učenike škole “14...\nTri učenika Specijalne škole “14. oktobar” koji žive na području opštine Crveni Krst, dobili su besplatan prevoz do ustanove koju svakodnevno pohađaju. Osim vozila, opština je obezbedila ...\n[VIDEO] Drugo mesto za opštinu Crveni Krst na Olimpiskim seoskim igram...\nNa upravo završenim Olimpijskim seoskim igrama Srbije u Aranđelovcu, Gradska opština Crveni Krst osvojila je drugo mesto u ukupnom plasmanu. Prijem za učesnike i dobitnike medalja priređen je u prost...\n[VIDEO] Opštinske olimpijske igre u Medoševcu\nOpštinske olimpijske igre biće održane 16. septembra u Medoševcu, pod pokroviteljstvom Gradske opštine Crveni Krst. Opština je za ovu olimpijadu izdvojila oko 300 hiljada dinara, a učestvovaće stotin...\n[VIDEO] Postavljanje teretana na otvorenom\nU naselju Branko Bjegović postavljena je prva od tri teretane na otvorenom, za koje je opština Crveni Krst obezbedila novac. U ovoj opštini ističu da žele da što više mladih vreme provodi na sportski...\n[VIDEO] Klima uređaj za ambulantu\nGradska opština Crveni krst donirala je ambulanti u Trupalu klima uređaj. Cilj je da se poboljšaju uslovi rada zaposlenih, ali i da se obezbede bolji uslovi za pacijente. +10\n[VIDEO] Usvojen rebalans budžet GO Crveni Krst\nSkupština Gradske opštine Crveni Krst usvojila je odluku o završnom računu, kao i rebalans budžeta za tekuću godinu. Predsednik ove opštine Miroslav Milutinović zadovoljan je realizacijom prošlogodiš...


Evropska unija donirala je hitnu pomoć Crnoj Gori u vrijednosti od tri miliona eura (EPA)\n“Uprava carina Srbije odgovorno tvrdi da nije tačno da su respiratori namenjeni Crnoj Gori zaustavljeni na granici sa Republikom Srbijom. Naglašavamo da ni na jedan od dva prelaza ka Crnoj Gori koja trenutno funkcionišu, Gostun i Špiljani, nije pristigao nijedan respirator. Takođe, želimo da istaknemo da se i u ovim okolnostima promet robe sa Crnom Gorom odvija neometano”, kažu iz Uprave carina Srbije.\n“A prema odluci Vlade Srbije, zabranjen je izvoz te vrste opreme zbog čega je ta roba i konfiskovana, tako da ne možemo računati na ta tri respiratora”, rekao je Čirgić i naveo da je obaviješten od istog dobavljača da su u Crnu Goru, preko Hrvatske, isporučena dva aparata.\nKomentirajući informaciju o pomoći Brisela, crnogorski premijer Duško Marković izrazio je Uniji zahvalnost na podršci Crnoj Gori u borbi protiv zaraze korona virusom ističući da su “evropske vrijednosti i solidarnost na djelu”, dok je crnogorski predsjednik Milo Đukanović rekao da „EU pokazuje da je uz Zapadni Balkan i u teškim vremenima“.\nPrema podacima Instituta za javno zdravlje, u Crnoj Gori dosad je zabilježeno osam slučajeva zaraze virusom COVID-19.\nMarinović: Potvrđeni prvi slučajevi zaraze korona virusom u Crnoj Gori\nU Crnoj Gori potvrđena su prva dva slučaja zaraze korona virusom. Riječ je o dvije žene koje su ranije boravile u područjima pogođenim epidemijom. U Crnoj Gori zabranjen je rad tržnih centara, ugostiteljskih i zanatskih objekata, dok je ranije prekinuta nastava u školama i vrtićima. Obustavljen je, kako unutrašnji tako i međunarodni autobuski, željeznički i […]\nVlada Crne Gore saopćila nove mjere, pomoć penzionerima\nU Crnoj Gori korona virusom zaraženo je deset osoba, a pod nadzorom su oko 3.500 hiljade građana. Da bi sanirala negativne ekonomske posljedice pojave virusa, vlada je usvojila hitan paket ekonomskih mjera, od odgađanja otplate kredita bankama na tri mjeseca do jednokratne pomoći najugroženijima.


Dodik: Prijetnje Srpskoj najbolji put za samodisoluciju BiH | Republika Srpska\nNaslovna Bosna i Hercegovina Dodik: Prijetnje Srpskoj najbolji put za samodisoluciju BiH\nDodik: Prijetnje Srpskoj najbolji put za samodisoluciju BiH\nSrpski član Predsjedništva BiH Milorad Dodik izjavio je da su prijetnje kojima zasipaju Republiku Srpsku zbog sprovođenja Zakona o imovini najbolji put za samodisoluciju BiH.\n“Prijetnje kojima nas zasipaju zbog sprovođenja zakona najbolji su put za samodisoluciju zemlje. Oni misle da, zbog dešavanja u Ukrajini, svi mi treba da ćutimo, da iz straha oborimo glavu i kažemo: ‘ma uzmi sve, samo me nemoj dirati’. Ali to neće ići baš tako”, poručio je Dodik.\nOn je naglasio da u Republici Srpskoj ne postoje nikakvi planovi o secesiji, javni ili tajni, ali je napomenuo da je srpska javnost više nego ikada ubijeđena da će se BiH raspasti ukoliko ne uspije da nađe unutrašnji dogovor, kojeg je iz dana u dan sve manje.\nDodik ističe da je Zakon o imovini Republike Srpske samo prenio na papir i potvrdio praksu gazdovanja vlastitom imovinom koja u Srpskoj postoji 30 godina.\n“Sada njegovo sprovođenje, nakon što je neki dan stupio na snagu, smatramo ispunjavanjem odluke Ustavnog suda BiH koji je naložio da se riješi pitanje imovine”, rekao je Dodik za beogradsku “Politiku”.\nOn je konstatovao da se neke odredbe zakona ne sviđaju Sarajevu, koje je minulih godina o svim pitanjima izbjegavalo dijalog, pa su umjesto saradnje sa druga dva naroda, sve nade položili u čovjeka koji nema mandat Savjeta bezbjednosti UN.\nDodik ističe da je sve više intencija da Bošnjaci, poneseni “zgodnim” prilikama u svijetu, animiraju strance da putem satanizacije Srba ostvaruju političke ciljeve.\nOn ukazuje da se, zbog odnosa u kojima Sarajevo svu energiju usmjerava u borbu i obračun sa Republikom Srpskom, ispoljavaju mržnja i nepovjerenje koje onda produbljuje očigledna pristrasnost stranaca, “čega ni prije nije manjkalo”.\nDodik zaključuje da neće biti građanske BiH, te dodaje da je politika koje se slijepo drže u Sarajevu dovela BiH do nepovratne podjele koja se ogleda na svakom koraku, ne samo između Srba i Bošnjaka, jer su odnosi još lošiji u Federaciji BiH, između Hrvata i Bošnjaka.\nOn ističe da sada slijedi primjena Zakona o imovini Republike Srpske i upozorava da Republiku Srpsku pokušavaju da razgrade, pri čemu bi u Srpskoj trebali da nasjednu na priču kako nemaju ništa protiv Srpske.\nDodik ističe da se Sarajevo često poziva na ustavne odredbe “da BiH nastavlja međunarodnopravni kontinuitet”, zanemarujući nastavak te rečenice u kojoj se navodi “sa unutrašnjom strukturom modifikovanom ovim Ustavom”.\n“Oni zanemaruju unutrašnju modifikaciju zemlje, dok na unutrašnja pitanja pokušavaju primijeniti međunarodni kontinuitet. Čista manipulacija. Počeli su sa vojnom imovinom, pa su uveli šume i vode, sutra će da dodaju škole i bolnice, pošto nam već spore pravo na hidroelektrane”, upozorio je Dodik.\nOn je ukazao na to da su Brčkom dozvolili pravo na imovinu, Federacija BiH koristi svoju imovinu, samo Republici Srpskoj to spore.\n“Republika Srpska je isključivi vlasnik imovine, nikakvo drugo rješenje nije i neće biti moguće. Nema odustajanja od provođenja zakona, imovina kojom raspolažemo se knjiži kao vlasništvo Republike Srpske. Mogu da nas pritišću i progone, nismo spremni dati imovinu”, poručio je Dodik.


Republička komisija: Sportski centar da uvaži žalbu ponuđača | Portal Moj Bečej - Bečejske opštine iz ugla građana!\nRepublička komisija: Sportski centar da uvaži žalbu ponuđača\nRepublička komisija za zaštitu prava u postupcima javnih nabavki naložila je sredinom novembra Ustanovi za sportsku i kulturnu aktivnost omladine „Đorđe Predin Badža“ Bečej da uvaži žalbu ponuđača „Lavani“ d.o.o. Beograd u postupku javne nabavke javne nabavke male vrednosti uslura — čišćenje zgrade, odnosno da razmotri njene navodi. Postupak je pokrenut 1. septembra 2016. godine, procenjena vrednost ovog posla je 2.000.000 dinara bez PDV-a, a ugovor o javnom nabavci nije do danas zaključen ni sa jednim ponuđačem.\nFirma „Lavani“ žalila se Republičkoj komisiji jer je bečejski sportski centar odbacio zahtev za zaštitu prava u postupcima javnih nabavki, navodeći da isti ne sadrži dokaz o uplaćenoj taksi iz člana 156. ZJN, iako je u tekstu zahteva za zaštitu prava naveo, kao prilor, dokaz o uplaćenoj taksi od 60.000 dinara, koji nije dostavio. Navodi se da je podnosilac zahteva blagovremeno 10.10.2016. godine podneo Republičkoj komisiji žalbu protiv navedenog zaključka naručioca. Beogradska firma navela je u žalbi republičkoj komisiji da smatra da je naručilac bio dužan da u skladu sa članom 59. Zakona o opštem upravnom postupkuobavesti podnosioca zakteva na koji način da uredi podnesak i to u roku koji ne može biti kraći od osam dana, uz upozorenje na pravne posledice ako ne uredi podnesak u roku.\nRepublička homisija utvrdila je, u konkretnom slučaju, da sportski centar „uopšte nije uputio podnosiocu zahteva poziv da izvrši uređenje podnetag zahteva za zaštitu prava taho da isti sadrži sve obavezne elemente utvrđene članom 151. stav 1. ZJN.“\nUstanova za sportsku i kulturnu aktivnost omladine „Đorđe Predin Badža“ morala je u roku od pet dana po prijemu rešenja Republičke komisije da nastavi postupanje po zahtevu „Lavani“.\nU postupku javne nabavke učestvovalo je, pored firme „Lavani“, još tri ponuđača, a odlučeno je da ugovor bude zaključen sa novosadskom firmom „Revnost“. Prema informacijama koje su dostupne na Portalu javnih nabavki, ugovor za usluge čišćenja do danas nije zaključen, niti je pokrenut novi postupak. Dodajmo i da je naručilac obavezan da ključnu dokumentaciju objavljuje na Portalu javnih nabavki.\nInače, 8. maja 2014. godine USKAO „Đorđe Predin Badža“ morala je da nadoknadi troškove zaštite prava u iznosu od 56.500 dinara jednoj beogradskoj firmi takođe u postupku nabavke usluga čišćenja.


Trivan: Komisija za osiromašeni uranijum za nekoliko dana - Izazov\nRadio-televizija Srbije 14. aprila 2019. 11:36\nGoran Trivan smatra da su posledice gađanja osiromašenim uranijumom tokom NATO bombardovanja 1999. godine, nesumljive.\n"Posledica će biti sigurno, samo je pitanje gde i koliko. Komisija se neće baviti samo time, već i posledicama bombardovanja petrohemijskih postrojenja. Tvrdim da su štete tu epske", istakao je Trivan.\n"Kad smo preskočili opstrukcije, kašnjenja, ostalo je još da se komisiji koja treba da ispita posledice bombardovanja Srbije 1999. godine nađe prostor za rad i počeće sa radom za nekoliko dana", rekao je Trivan u emisiji "Sedmica" Radio Beograda.\nKritikama "zašto komisija", odgovaram pitanjem "a zašto da ne", rekao je Trivan i objasnio da se mora znati činjenično stanje da bi se moglo videti šta dalje treba da se preduzme za životnu sredinu i zdravlje ljudi.\nKako je naglasio, prerada otpadnih voda je prioritet Ministarstva zaštite životne sredine.\n"Odlučili smo se za više manjih sistema za prečišćavanje, biće ih 350, koji će nas koštati pet milijardi evra", izjavio je resorni ministar Goran Trivan.\nTrivan je, za Radio Beograd ocenio da su minihidroelektrane devastirajuće za životnu sredinu, bez obzira na to "ko stoji iza njih".\n"To je moj stav otkad su se pojavile, 2017. godine. Moramo da se privedemo nameni, vodu moramo da sačuvamo. Ta priča o obnovljivim izvorima energije je neprihvatljiva, korist je dva odsto, a šteta ogromna", ukazao je ministar.\n"Minihidroelektrane su horor", ocenio je Goran Trivan i dodao da resorno ministarstvo već vodi razgovore sa vlasnicima i traže zajednički jezik. "Nisam ni za to da minihidroelektrane rade na zaštićenim dobrima", dodao je Trivan.\n"Sugestije koje je poslao Brisel nadoradu su kozmetičke", kaže Trivan i najavljuje da će ih ministarstvo popraviti do kraja juna.\n"Posle smo na terenu politike i tu nema nervoze. Suštinski, mi smo spremni", rekao je Trivan.\nTrivan kaže je zadovoljan saradnjom sa ministrom finansija.\n"Budžet je takav kakav je. Nama je odobren kredit od 200 miliona evra koji će biti iskorišćen za projektno-tehničku dokumentaciju i značiće pomoć za desetinu opština i lokalnih samouprava u Srbiji", rekao je Trivan.


Izvor: Radio Televizija Vojvodine, 25.Feb.2021, 08:08\nBroj obolelih u svetu od početka pandemije korona virusa premašio je 113 miliona, objavio je sajt worldometers.info.\nU svetu trenutno ima oko 22 miliona aktivnih slučajeva, od čega 21,87 miliona ljudi ili 99,6 odsto, ima blaži ili srednji oblik, dok se oko 92.000 (0,4 odsto) obolelih nalazi >> Pročitaj celu vest na sajtu Radio Televizija Vojvodine << u teškom stanju .\nSZO:Više od 320.000 novih slučajeva korone u jednom danu\nViše od 326.000 novih slučajeva kovida-10 potvrđeno je u svetu za prethodna 24 sata, čime je ukupno u svetu zaraženo 111,76 miliona ljudi, saopštila je Svetska zdravstvena organizacija (SZO).\nU poslednja 24 časa od posledica infekcije korona virusom preminulo još 8.384 ljudi prema poslednjim podacima koje je objavila SZO, prenosi agencija TAS S.\nIzrael planira da potpuno otvori ekonomiju do 5. aprila, nakon što budu vakcinisani svi građani koji ispunjavaju uslove, a u planu je otvaranje fabrika za proizvodnju vakcina kompanija Fajzer i Moderna u Izraelu, otkrio je premijer Benjamin Netanijahu na konferenciji u Tel Avivu.\nIzrael je dosad uvozio vakcine Fajzer/Bionteh i Moderna, a jednu dozu je dobilo bar 50 odsto stanovništva države od devet miliona građana, prenosi Rojters.\nMnoga deca su se vratila u škole, ali srednjoškolci su i dalje kod kuće i rade onlajn, dok restorani mogu da prodaju samo hranu za poneti.\nNetanijahu veruje da će svi Izraelci koji ispunjavaju uslove biti vakcinisani do kraja marta, pa će cela ekonomija moći da se otvori početkom aprila.\nLuftika.rs: Korona virus i Amerika: Više od pola miliona umrlih – „srceparajuća prekretnica”\nB92: Korona virus i Amerika: Više od pola miliona umrlih - "srceparajuća prekretnica"\nRadio 021: Korona virus i Amerika: Više od pola miliona umrlih - "srceparajuća prekretnica"\nBlic: Broj obolelih od kovida u svetu PREMAŠIO 113 MILIONA: Za dan više od 320.000 novozaraženih


Preko C kategorije do jednog od najtraženijih zanimanja\nPreko C kategorije do jednog od najtraženijih zanimanja\nAuto škola Fest je od nedavno uvela u svoju ponudu vozačku obuku i polaganje za C kategoriju zbog velikog interesovanja. Iznenadio nas je broj vozača koji žele da unaprede svoje veštine i svoju radnu biografiju tako što će naučiti da upravljaju kamionima i šleperima.\nOva odluka vozača se pokazala veoma dobrom jer buduće vozače kamiona očekuje čitav niz povoljnih okolnosti u zemlji i inostranstvu.\nVozači kamiona ne čekaju na birou rada\nUdruženje vozača kamiona iz Kraljeva dalo je procenu da u ovom momentu u Srbiji fali oko 5.000 vozača kamiona. To znači da se vozači kamiona uopšte ne zadržavaju na birou rada, već da ih autoprevoznici vrlo rado prihvataju u svojim redovima.\nZa vožnju kamiona C kategorija i šlepera CE kategorija u Srbiji dovoljno je da vozač ima vozačku dozvolu adekvatne kategorije.\nNakon polaganja vozačkog ispita, mladi vozači kamiona treba da budu na praksi. Tačnije treba da budu suvozači iskusnim vozačima kamiona dva-tri meseca, a potom mogu samostalno da voze rute, najpre u zemlji, pa onda i u inostranstvu. Polaganjem za vozačku dozvolu C kategorije i CE kategorije, mnoge osobe mogu jednostavno i povoljno da izvrše prekvalifikaciju i tako reše svoj poslovni status.\nLako do radne vize evropskih zemalja\nMnoge zemlje Evropske Unije imaju velike potrebe za dodatnom radnom snagom u oblasti transporta i zato otvaraju svoja vrata migrantima iz zemalja izvan EU. Vozači kamiona iz Srbije treba da polože za EURO CODE 95 licencu, što se obično obavlja u Sloveniji. Zatim, mogu da konkurišu za radna mesta u zemljama Evropske Unije i radne vize. Za obavljanje ove vrste posla uglavnom nije potreban visok nivo znanja stranog jezika zemlje u koju se odlazi.\nNedavno su nemački mediji izvestili o tome da u Nemačkoj trenutno fali oko 60.000 vozača kamiona. Iz nemačkog Saveznog udruženja prometa robe govore o hitnosti dovođenja vozača kamiona iz inostranstva i o budućem poboljšanju uslova rada. Tako da vozače kamiona u Nemačkoj očekuje bruto plata između 2.500 i 3.000 evra, više slobodnih dana i organizovansmeštaj.\nNašim vozačima na parkinzima u inostranstvu neretko prilaze drugi vozači da ih pozovu da pređu u njihovu firmu, obećavajući dobre uslove. Vozači kamiona su deficitarni i u drugim zemljama EU, u Austriji, Holandiji i Nordijskim zemljama. Slične probleme sa nalaženjem vozača kamiona imaju i kanadski autoprevoznici, koji obećavaju godišnje plate između 50 i 60 hiljada evra.\nU naredim godinama Kanada će odobravati useljeničke i radne vize za vozače kamiona sa olakšicama.\nDobra edukacija – pola posla\nVozačka obuka za C kategoriju podrazumeva 7 teorijskih i 15 praktičnih časova i polaganje vozačkog ispita stručnom pred komisijom. Teorijska obuka se obavlja u prostorijama auto škole i kandidati u toku jednog dana mogu imati najviše dva vezana časa. Nakon završene teorijske obuke sledi teorijski deo vozačkog ispita, a nakon toga praktična obuka.\nPraktični časovi se održavaju na poligonu auto škole i na javnom putu. Kandidati će učiti kako da voze napred sa promenom stepena prenosa, vožnju unazad sa promenom saobraćajne trake, vožnju unazad zbog utovara i istovara, parkiranje vozila i mnoge druge neophodne stvari. Vozači kamiona treba tokom vozačke obuke da savladaju niz veština vezanih za korišćenje elektronskih sistema za navigaciju, praćenje i rutiranje puta.\nDa bi mogli da se prijave za vozačku obuku za C kategoriju kandidati moraju da već imaju vozačku dozvolu B kategorije, najmanje 21 godinu života i važeće lekarsko uverenje za C kategoriju. Kada se odluče da polažu za CE kategoriju, neophodno je da već imaju vozačku dozvolu C kategorije i tada je predviđeno pohađanje pet praktičnih časova i polaganje.\nAuto škola Fest pruža kvalitetnu vozačku obuku za C i CE kategorije u skladu sa važećim propisima u Srbiji. Svi zainteresovani mogu da se prijave na telefone: 011/407-9304 i 065/325- 1321.\nPoložite C kategoriju koja trenutno važi za jedno od najplaćenijih zanimanja. Šta vam je sve potrebno i koji su uslovi pročitajte u našem tekstu.\nKako pobediti tremu na vozačkom ispitu?\nVeliki broj kandidata za polaganje vozačkog ispita se suočava sa tremom neposredno pred ispit, na samom ispitu, a neki čak i danima pred ispit.


Kompanija Roaming Networks je jedan od vodećih sistem integratora u ICT industiji u Srbiji i regionu Balkana. Pružamo profesionalne usluge konsaltinga, projektovanja, implementacije, integracije i održavanja u oblastima radio komunikacija, pasivnih optičkih mreža i pristupnih sistema, IKT infrastrukture i Data centara i Sistema tehničke zaštite i automatskog upravljanja. Tokom prethodnih godina izgradili smo jako prisustvo na tržištima Srbije, Crne Gore, Bosne i Hercegovine, Austrije i Nemačke. Roaming Networks ima preko 800 zaposlenih. Partnerski sarađujemo sa 15 svetskih kompanija. Kroz stabilan rast i razvoj težimo da proširimo poslovanje na nova tržišta Evrope i Amerike.\nZbog proširenja obima posla kompanija Roaming Networks raspisuje konkurs za radno mesto: AGENT PRODAJE NA TERENU


Unapređena aplikacija za promociju eko-turizma Srbije\nO TELENORU O NAMA DRUŠTVENA ODGOVORNOST TELENOR FONDACIJA VESTI UNAPREĐENA APLIKACIJA ZA PROMOCIJU EKO-TURIZMA SRBIJE\nSeptembar 2014 – Zahvaljujući podršci Telenor fondacije, Ministarstva trgovine, turizma i tekomunikacija i Evropske komisije, Eko tačke, kao proširenje EcoVirtour projekta, omogućiće da se domaći i strani turisti informišu o očuvanim predelima i bogatoj kulturnoj baštini Srbije.\nPromovisanje zaštite životne sredine i unapređenje nerazvijenih područja u Srbiji glavni su ciljevi platforme Eko tačke (Eco Dots). Putem onlajn aplikacije koja omogućava rezervaciju i organizovanje eko-tura u Evropi, a od sada i u našoj zemlji, projekat predstavlja stratešku nadogradnju razvoja nacionalnog eko-turizma.\n“Srbija ima ogroman prirodni potencijal za razvoj eko-turizma, a svega šest odsto područja u Srbiji je zaštićeno, dok je standard u Evropskoj uniji oko 11 odsto od ukupne teritorije jedne države. EcoDev, Centar za istraživačke i razvojne projekte, nastoji da Srbiju promoviše i brendira zajedno sa nadležnim institucijama, predstavnicima ekoloških nevladinih organizacija i medija kao eko-destinaciju. EcoVirtour android aplikacija u svom drugom izdanju prikazuje 15 prelepih zaštićenih područja u Srbiji”, izjavila je Sophie Kekić, koordinatorka projekta iz EcoDev-a.\nNa dopunjenoj android aplikaciji EcoVirtour (www.serbiaecotour.rs) nalazi se još sedam eko-destinacija: Park prirode i rezervat biosfere Golija, park prirode Stara planina, i pod upravljanjem Vojvodina šume, specijalni rezervati: Obedska bara, Bagremara, Koviljsko-petrovaradinski rit, Gornje podunavlje i Deliblatska peščara.\n“Podrška ovom projektu predstavlja izuzetno dobar spoj naših strateških opredeljenja – omogućavanja konstruktivnog korišćenja interneta i pametnih uređaja, zaštite životne sredine i doprinosa razvoju srpskog društva. Ovo je jedinstven način promocije naše zemlje, a jedna od njegovih glavnih prednosti upravo je internet, tj. mogućnost globalnog predstavljanja naših izuzetnih lokalnih prirodnih bogatstava,“ rekla je Nevena Stefanović, direktorka odnosa s javnošću i spoljnih poslova.\nŠirenje svesti o značaju i razvojnim šansama koje pruža koncept održivog eko-turizma od presudnog je značaja za Srbiju, posebno imajući u vidu prirodne potencijale, ali i ljudske resurse i kulturno-istorijsko nasleđe zemlje.\n„Naglašena je potreba za edukacijom različitih ciljnih grupa i zainteresovanih strana o mogućnostima razvoja i načinima primene principa održivog turizma naročito u nerazvijenim područjima zemlje. Zahvaljujući razvoju održivog turizma, nerazvijena područja imaju šansu za razvoj, zapošljavanje, odnosno, povećanje životnog standarda što će konačno doprineti razvoju najsiromašnijih opština. Ministarstvo trgovine, turizma i telekomunikacija, Sektor za turizam, podržava razvoj koncepta održivog turizma i partnerstvom na projektu Eko tačke – Zeleno putovanje kroz Evropu doprinosi unapređenju turizma kao privredne grane, ali i promovisanju Srbije kao očuvane i ekološki održive turističke destinacije”, izjavila je dr Renata Pindžo, pomoćnik ministra trgovine, turizma i telekomunikacija.\nObedsku baru, jednu od eko-destinacija, godišnje obiđe i do 19 hiljada posetilaca.\n“Sa aspekta zaštite prirode budući planovi razvoja Obedske bare vezani su za nastavak aktivnosti na revitalizaciji pojedinih ekosistema, unapređenje stanja pojedinih ugroženih vrsta i stvaranje povoljnih uslova za očuvanje svih osnovnih temeljnih vrednosti ovog rezervata. Sa aspekta turizma prioritetno je osposobljavanje nekadašnjeg hotela „Obedska bara“ u budući vizitorski centar i uvezivanje sa lokalnom zajednicom uz neposrednu saradnju. U planu je i obogaćivanje ponude i kreiranje novih sadržaja koji će biti na razne načine promovisani, kazala je Ivana Vasić iz Vojvodina šuma.\nEcoVirtour predstavlja jedinstvenu virtuelnu eko-turu kroz zaštićena područja Srbije i namenjeno je android telefonima i uređajima. Vodič se sastoji od internet prezentacije www.serbiaecotour.rs i android aplikacije koja se besplatno preuzima, a u njoj su objedinjeni svi elementi održivog turizma i eko-turizma.


RTS :: Vučić: Pogibija radnika tragedija, saučešće porodicama\nPolitika Vučić: Pogibija radnika tragedija, saučešće porodicama\npetak, 14. sep 2018, 20:21 -> 23:44\nVučić: Pogibija radnika tragedija, saučešće porodicama\nPredsednik Srbije Aleksandar Vučić navodi da je pogibija dva radnika na gradilištu "Beograda na vodi" tragedija i da će nadležni organi ispitati taj slučaj.\n"Najdublje saučešće porodicama nastradalih na gradilištu, obema porodicama sam uputio izraze saučešća i ne znam šta imate da dodate tome. To je život i takve stvari se dešavaju", rekao je Aleksandar Vučić.\nDodaje da će ukoliko postoji bilo kakva odgovornost nadležni organi to i ispitati.\n"Nadam se da, ako postoji odgovornost, da ja ne spadam u one koje će da progone, već da će nadležni organi to da ispitaju, ali to je velika tragedija za njihove porodice i to je sve", rekao je Vučić.\nNa pitanje kako komentariše kampanju opozicije protiv njega tim povodom, predsednik je rekao:\n"Ovi drugi, koji misle da izvuku neku političku korist iz tragedije običnih ljudi, njima na ovako važnom mestu ne mogu da pridajem posebnu važnost. Oni najbolje o sebi govore."\nKako Tanjug prenosi, što se tiče optužbi na račun države u vezi sa tragedijom, Vučić se pozvao na podatke objavljene u javnosti, da u Americi svakih deset sekundi gine jedan perač prozora.\n"Postoje teški poslovi, na Đerdapu je sedam radnika poginulo, to nisu manekeni, nikom se nije iskrivila štikla na pisti, to se na građevini desi... Mi imamo daleko manji broj nesreća u odnosu na broj stanovnika u odnosu na druge zemlje", rekao je Vučić.\nDodao je da je odgovornost države da li je preduzela sve, da li su radnici bili prijavljeni, da li su imali zaštitnu opremu, da li su kompanije preduzele sve.\n"Nisam ja potpisao akt o premeštanju dijaloga"\nPredsednik Vučić je izjavio da on nije nikad potpisao nikakav sporazum ili akt o premeštanju dijaloga Beograda i Prištine iz Ujedinjenih nacija u Evropsku uniju, već je to urađeno za vreme Borisa Tadića.\n"Nikada nismo potpisivali nikakav sporazum, nikakav akt o premeštanju iz UN u Evropu, niti bilo šta. Bilo je različitih promena formata, ali ni Dačić, ni Đurić, ni Vučić, ni bilo ko, nikada ništa o promeni nadležnosti ili strukture dijaloga nije potpisao. Ništa slično", rekao je predsednik Srbije.\nVučić je, odgovarajući na pitanja novinara nakon sastanka sa vrhom Vojske Srbije ko je odgovoran za prebacivanje dijaloga iz UN u okvire EU – on ili Boris Tadić, rekao da je u septembru 2010. godine Generalna skupština UN na predlog Borisa Tadića usvojila rezoluciju kojom je pozvala EU da posreduje u dijalogu Beograda i Prištine.\nU martu 2011. godine započeo je dijalog Tahiri–Stefanović, podsetio je Vučić i dodao da je prvi sporazum koji je potpisan 2. decembra 2011. godine bio sporazum o integrisanom upravljanju granicama.\n"Tada su nam doveli graničnu policiju i carinu na Jarinje i Brnjak, tada je zvanično uspostavljena granica između Srba i Srba i tada je sever KiM odvojen od centralne Srbije", rekao je predsednik Srbije i podsetio da u zemlji tada nisu bili ni planirani izbori u zemlji, niti je SNS bio blizu vlasti.\nVučić o ubistvu investitora\nVučić je rekao i da ne očekuje izvinjenje od onih koji su slavili čin ubistva investitora u Beogradu Zorana Trifunovića, jer, kako je rekao, čin ubistva mogu da slave samo ljudi bez časti.\n"Izvinjavam se, ali nisam mogao kao predsednik Srbije da dozvolim da junaci naše dece, budućnosti, budu hladnokrvne ubice, kao što su to neki želeli da bude", rekao je Vučić.\n(subota, 15. sep 2018, 19:01) - Vera [neregistrovani]\n(subota, 15. sep 2018, 12:30) - Marc [neregistrovani]\n(subota, 15. sep 2018, 11:21) - Rogi [neregistrovani]\n(subota, 15. sep 2018, 10:14) - Srele [neregistrovani]\n(subota, 15. sep 2018, 09:51) - Deki [neregistrovani]\n(subota, 15. sep 2018, 08:00) - Nena [neregistrovani]\n(petak, 14. sep 2018, 21:40) - Kristina [neregistrovani]\n(petak, 14. sep 2018, 21:13) - Sasa [neregistrovani]


Razija Mujanović ponovo igra! :: Sportal\nFonet - Vest objavljena: 01:02 - 01.12.2015\nRavno dve decenije od odlaska u inostranstvo i 21 godinu više od osvajanja evropske titule, a godinu i po od prestanka karijere, Raza se vraća u Jedinstvo, u kojem je počela impresivnu karijeru, piše Dnevni avaz.\nU proteklih 20 godina igrala je za 16 čuvenih evropskih i svetskih klubova, četiri puta bila je prvakinja Evrope i isto toliko puta najbolja igračica kontinenta. Osvajala je nacionalna prvenstva Brazila, Španije, Italije, Mađarske, bila u ženskoj verziji NBA, pripale su joj brojne medalje s reprezentacijom bivše države - između ostalih i olimpijsko i evropsko srebro, a s BiH bila je šampion\nZa povratak je presudio poziv direktorke Jedinstva Mare Lakić-Brčaninović, kapitena šampionske generacije Jedinstva Aide u kojem je igrala i Raza, a uz igrački ugovor na godinu, dobila je i menadžersku funkciju u klubu.\n"Želim da se Jedinstvo vrati na nivo na kojem je bilo u nekadašnjoj Jugoslaviji. Cilj je da pomognem mladim igračicama u njihovom razvoju. Nisam postavila nikakve\nposebne uslove, jer nijedna ekipa na ovim prostorima ne bi ih mogla ispuniti. U pitanju je isključivo želja da pomognem Jedinstvu", rekla je Mujanovićeva.\nOna tvrdi da će joj malo trebati da dostigne optimalnu igračku formu, jer se fizički veoma dobro oseća, pošto nije prestajala sa treninzima, a neće igrati sve, već samo važnije prvenstvene utakmice, završnicu kupa i plej of u prvenstvu.\nSvetska košarka Razija Mujanović Ženska košarka


RUSI UZNEMIRENI: Posle američkog bombardovanja Sirije, počeli ubrzano da uvode S-500 u odbranu zemlje | WebTribune\nHome IZBOR RUSI UZNEMIRENI: Posle američkog bombardovanja Sirije, počeli ubrzano da uvode S-500 u odbranu zemlje\n– Nakon što su Amerikanci, bez najave, raketama tipa ’tomahavk‘ zasuli sirijski aerodrom, vredelo bi zamisliti se nad pitanjem — a šta ako sličan napad bude izvršen na teritoriji Rusije? Kako bi i čime Vazdušno-kosmičke snage trebalo da reaguju na slične pretnje? – pita se zamenik glavnog komandanta Vazdušno-kosmičkih snaga Rusije.\nS-500 predstavlja novu generaciju PVO raketnih sistema „zemlja-vazduh“. To je univerzalni kompleks dalekog dometa i presretanja projektila na velikim visinama uz povećan potencijal protivraketne odbrane. Sistem S-500 može da presretne balističke rakete, ali i da pogodi avione, helikoptere i krstareće rakete.\n– Glavna osobina S-500 je jedinstveni sistem koji će objediniti i PVO i PRO funkciju. Čak i da niste vojno potkovani, razumete da se ovde radi o dve sfere: protivvazdušnoj, odnosno o vazdušnom prostoru neposredno oko Zemlje i o protivraketnoj odbrani, a tu se već radi o svemiru. Zato je ovo prvi sistem koji će moći da lansira rakete do bliskog svemira i on tu ima jedan cilj: da neutrališe interkontinentalnu balističku raketu protivnika – navodi Baranec.\nKako ističu vojni eksperti, taktičko-tehničke karakteristike sistema S-500 daju mogućnost da se sa Zemlje otvori direktna paljba po satelitima protivnika, kako bi oni bili bespogovorno uništeni. Na to ukazuje i general Gumjoni koji ističe da sistem ima zadatak da „neutrališe efikasnost orbitalne grupe kosmičkog naoružanja protivnika“. Zato bi trebalo razmisliti o tome šta bi se dogodilo sa raketama „tomahavk“ koje se navode isključivo putem signala navigacionog sistema Dži-Pi-Es, ako bi svi sateliti tog navigacionog sistema bili u trenutku uništeni.\n– U sistemu S-500 je realizovan kompleks takozvane diferencijacije rešavanja zadataka. Dok su kod prethodnog sistema S-400 sve rakete jednake, novi sistem ima rakete koje su predviđene za uništavanje različitih ciljeva. S-500 za razliku od prethodne verzije može da pogodi satelit na niskim orbitama i da mnogo efikasnije uništi bojevu glavu neprijateljske rakete. Raketa najnovijeg sistema leti brzinom većom od 7 kilometara u sekundi i može istovremeno da gađa 10 ciljeva, dok je S-400 mogao da gađa samo 6 ciljeva. Domet raketa koje čine najnoviji raketni sistem je čak 600 kilometara i u tom smislu nijedan drugi sistem ne može da se poredi sa S-500 – ocenjuje Baranec.\nNačelnik Vojne akademije vazdušno-kosmičke odbrane, general-potpukovnik Vladimir Ljaporov ističe da se još od prošle godine sprovodi obuka stručnjaka koji će moći da upravljaju sistemom S-500. Sada je samo pitanje trenutka kada će ti sistemi postati deo naoružanja ruske vojske.


Banjalučki studenti razvili aplikaciju "Pametni parking" (FOTO)\n15/01/2020 | 11:27 ⇒ 14:49 | Izvor: RTRS\nBanjalučki studenti razvili su aplikaciju "Pametni parking", a danas je počelo testiranje na terenu u javnoj garaži u naselju Aleja Centar.\nAutori ove aplikacije su studenti Elektrotehničkog fakulteta Rastko Zeljković i Dragan Ivanović, te Ekonomskog fakulteta u Banjaluci Danilo Vuković.\nZahvaljujući ovoj aplikaciji pobijedili su na takmičenju "Mojih pet minuta" i osvojili drugu nagradu u iznosu od 30.000 KM.\nOva aplikacija omogućava da putem interneta ili SMS poruke korisnik u svakom trenutku dobije informaciju da li na određenom parkingu ima slobodnih mjesta i koliko, te detaljnije podatke o parkingu, zonama i cijenama.\nIvanović je pojasnio da putem mobilne aplikacije "Pametni parking" ili veb-sajta koji je već dostupan www.pametniparking.com korisnici u svakom trenutku mogu dobiti tražene informacije.\n- Sistem koji smo osmislili probno je instaliran na javnom parkingu i garaži Borik kod sportske dvorane Borik i nakon testne faze besprijekorno funkcioniše i aplikacija i displej za prikaz slobodnih parking-mjesta na samom ulazu u parking i garažu - naveo je Ivanović.\nGrad Banjaluka je prihvatio njihovu ideju i podržao testiranje aplikacije, a kompanija Prointer pružila im je finansijsku i logističku pomoć.\n- Danas prisustvujemo promociji nečeg naprednijeg s ciljem da se optimizira korištenje parkinga u gradu tako da građani provode manje vremena u saobraćaju tražeći slobodna parking-mjesta i da imaju informaciju na licu mjesta putem displeja i na veb i mobilnoj aplikaciji. Cilj i namjera je da to proširimo i pokrijemo šire područje grada, da građani prave manje gužve i troše manje vremena u saobraćaju - rekao je gradonačelnik Igor Radojičić.\nDirektor Prointera, Bojan Vujić, rekao je da je ovoj kompaniji bila čast što je imala priliku da znanja mladih pretvori u konkretan projekat.\n- Ovim smo pokazali da imamo domaća znanja i potencijala i da je potrebno da ih identifikujemo, podržimo i pokažemo da možemo napraviti dobar domaći proizvod - istakao je Vujić.\nStudenti koji su izradili aplikaciju učestvovali su na domaćim i internacionalnim festivalima inovacija, gdje su osvojili nagrade za ovu aplikaciju i druga inovativna rješenja.


Nova sezona u Muzeju grada Beograda - Dan u Beogradu\nNaslovna » Izlasci » Izložbe » Nova sezona u Muzeju grada Beograda\nNeko drugi 3. septembar 2011. Izložbe Postavite komentar\nMuzej grada Beograda će u narednom periodu organizovati niz značajnih izložbi, radionica i predavanja, ali i obeležiti nekoliko jubileja.\nJednu od značajnijih postavki u ovoj godini, po rečima direktorke tog muzeja Danice Jovović Prodanović, predstavlja aktuelna izložba „Dobro svetlim“ (Recte iluminas), kao i prateće radionice u Konaku kneginje Ljubice.\n– Izložba predstavlja razvoj svetiljki iz rimskog perioda na prostoru Beograda, tašnjeg Singidunuma. Preko tog predmeta (male glinene posude koje gore uz pomoć ulja i fitilja) može da se sagleda šira slika razvoja rimskog Beograda. Takođe, posetioci mogu da saznaju nešto više o počecima serijske proizvodnje i nastajanju nečega što danas nazivamo brendom, jer su se one pod određenim imenom i standardima proizvodile i koristile na teritoriji čitavog Rimskog carstva, sa pogonima i u okolini Beograda – ukazala je Jovović Prodanović.\nOna je dodala da će u Konaku, do 9. septembra, biti održana manifestacija „Festival svetla“, gde će se, osim u kulturnom centru „Grad“, na Arhitektonskom fakultetu i još nekoliko lokacija u prestonici, predstaviti noviteti iz te oblasti.\n– Takođe, u Konaku se očekuje stoto izvođenje programa „Na kafi kod kneginje Ljubice“, koji priređuje kustoskinja muzeja Nataša Popovska. Popularni program, gde posetioce dočekuje lično žena kneza Miloša i provodi ih kroz vreme i prostor u kome je živela, održava se svake subote, ali i, po zahtevu posetilaca, uz mogućnost prijema i na engleskom jeziku – navela je direktorka muzeja.\nKada je reč o prostoru nove – buduće zgrade Muzeja grada Beograda u Resavskoj 40b, uveliko se vrše pripreme za otvaranje izložbe istaknutog italijanskog umetnika Valerija Berutija. Ekskluzivnu postavku poštovaoci umetnosti moći će da pogledaju od 7. do 30. septembra, u organizaciji Kulturnog centra Beograda, Italijanskog kulturnog centra i ambasade te zemlje u Beogradu.\nOna je podsetila da će izložba jednog od vodećih italijanskih umetnika, koji je pre nekoliko godina izlagao na Oktobarskom salonu, biti još jedan pozitivan iskorak na našoj sceni, jer se odavno nije organizovao događaj tolikog obima.\n– Na dan muzeja, 15. oktobra, biće otvorena izložba fotografija Ace Simića. Radi se o zanimljivom projektu, koji će predstaviti fotografski opus dugogodišnjeg fotoreportera „Politike“, baziran najvećim delom na životu u srpskoj prestonici između dva svetska rata. Inače, u novoj zgradi muzeja do danas je organizovan deo programa prošlogodišnjeg Oktobarskog salona, nedelja arhitekture „BINA“, kao i izložba „Devedesete“ u organizaciji Fonda Biljane Kovačević Vučo – ukazala je Jovović Prodanović.\nDodela zgrade Muzeju grada Beograda u Resavskoj ulici predstavlja civilizacijski čin, koja će omogućiti da se na 11.000 kvadrata smesti umetnička građa od neolita do savremene umetnosti. Među objektima koji pripadaju Muzeju grada Beogradu veliku posećenost beleži Muzej Ive Andrića, smešten na istoimenom vencu, u stanu našeg nobelovca, i tradicionalno Muzej Nikole Tesle u Krunskoj ulici.\n– Ove godine je Andrić u žiži interesovanja zbog obeležavanja pola veka od kada mu je uručena Nobelova nagrada za književnost. Tim povodom, pored stalne postavke, organizovali smo izložbu „Andrić kao književnik ili kao diplomata“, koja je gostovala u Italiji i državama regiona. Trenutno ta izložba kruži po gradovima Francuske, posle čega se seli u Nemačku. Program će biti intenziviran od oktobra ove do istog meseca naredne godine, kada se na prostoru Andrićevog venca (Andrićev muzej, galerija „Ozon“ i „Nova“) biti organizovano niz manifestacija posvećenih proslavljenom piscu – najavila je direktorka te kulturne institucije.\nTakođe, veoma su posećene i ostale ustanove kulture koje su u nadležnosti grada, poput Muzeja Jovana Cvijića, Pedagoškog i Muzeja Paje Jovanovića, Legata ikona zbirke Sekulić, kao i Muzeja afričke umetnosti na Senjaku, zaključila je Jovović Prodanović. (Beoinfo)\nPrethodni Kinoteka – repertoar za septembar\nSledeći Pozorišni program DK „Studentski grad“


Drakić i Radovanović potpredsjednici Privredne komore – Portal Danilovgrad\nDrakić i Radovanović…\nIz PKCG su kazali da je potpredsjednicima kojima u ovoj godini prestaje mandat, Ljiljani Filipović i Ivanu Saveljiću, iskazana velika zahvalnost za nemjerljiv doprinos radu Komore i privrede u cjelini.\n„Sjednicu je vodio predsjednik Skupštine Vojo Banović, a u radu je, pored članova, učestovao predsjednik Privredne komore Vlastimir Golubović sa najbližim saradnicima”, navodi se u saopštenju.\nIz PKCG su kazali da je Skupština na jučerašnjoj sjednici razmotrila Analizu “Crnogorska privreda u 2020. godini”, koju je napravila Stručna služba te asocijacije.\nPrema njihovim riječima, dokument sadrži pregled stanja ekonomije kroz sagledavanje makroekonomskih pokazatelja, uticaj pandemije na privredu, poslovanje po sektorima, obrazovanje i zakonodavni okvir, i preporuke za unapređenje poslovnog ambijenta.\n„Pandemija se negativno odrazila na privredu, a posebno na ključne generatore ekonomskog rasta, poput turizma u kom su prihodi umanjeni 88 odsto“, navodi se u saopštenju.\nIz PKCG su naveli da negativne trendove bilježi sabraćaj – pad prihoda od 30,5 odsto, promet u trgovini na malo – 18,3 odsto, građevinski sektor – devet odsto.\n„Industrijska proizvodnja je za deset mjeseci 2020. bila na istom nivou u odnosu na uporedni period prethodne godine. Minimalne posljedice na poslovanje zabilježene su u ICT sektoru, koji je imao izuzetno značajnu ulogu u prevazilaženju izazova nastalih kao posljedica pandemije“, dodaje se u saopštenju.\nNavodi se da su, među preporukama koje se navode u Analizi, potreba dalje reforme privrednog zakonodavstva u cilju stvaranja atraktivnog investicionog ambijenta, nastavak uključivanja svih oblika neformalnih ekonomskih aktivnosti u legalne tokove, dalje smanjenje doprinosa na zarade.\n„Utvrđivanje manjeg raspona poreske stope do 0,5 odsto tržišne vrijednosti nepokretnosti, oslobađanje privrednih subjekata od plaćanja poreza na nepokretnosti za period u kojem im je bilo zabranjeno ili ograničeno obavljanje djelatnosti, kao i poreza na dobit u slučaju reinvestiranja u proširenje proizvodnih kapaciteta i unapređenje tehnološkog procesa“, kazali su iz PKCG.\nOni su naveli da privrednici traže skraćenje roka povraćaja PDV-a na 30 dana, razmatranje mogućnosti uvođenja novih kreditnih instrumenta podrške, donošenje sveobuhvatnog seta mjera za podsticanje digitalnog poslovanja, nastavak aktivnosti reforme obrazovanja, sa akcentom na dualno obrazovanje.\n„Neophodno je nastaviti sa implementacijom Trećeg paketa mjera podrške privredi, nastaviti subvencionisanje zarada u ugroženim sektorima, usmjeravati kapitalne projekte na način da podstiču ravnomjeran regionalni razvoj, te dodatno unaprijediti programe podrške u cilju valorizacije preduzetničkog potencijala žena i mladih“, rekli su iz PKCG.\nPrema njihovim riječima, Komora će nastaviti da analizira aktuelno poslovanje i daje preporuke za unapređenje poslovnog ambijenta i kreiranje novih mjera pomoći i podrške privredi, vjerujući da će narednu godinu obilježiti oporavak crnogorske ekonomije, što su i prognoze relevantnih međunarodnih institucija.\nIz PKCG su kazali da je Skupština usvojila Program rada i Finansijski plan Komore za 2021, kao i Odluku o visini, načinu i rokovima plaćanja članskog doprinosa.\nOni su naveli da će aktivnosti Komore biti i u narednoj godini usmjerene na snažniji ekonomski razvoj i unapređenje ambijenta za poslovanje.\n“Komora će i naredne godine biti promoter privrede, apostrofirati potrebu njene internacionalizacije, raditi analize i istraživanja, pomagati sertifikaciju opština sa povoljnim biznis ambijentom, biti veza između NATO i preduzeća, te partner u reformi sistema obrazovanja”, kazali su iz PKCG.\nOni su naveli da će realizovati brojne projekte, razvijati međunarodnu saradnju, promovisati rješavanje privrednih sporova u Arbitražnom sudu pri Komori.\n“Informisanje će biti upotpunjeno većom aktivnošću na društvenim mrežama, što će biti definisano strategijom komunikacije sa javnošću”, kazali su iz PKCG.\nUpravni odbor Privredne komore dan ranije donio je odluke o stipendiranju 30 učenika srednjih stručnih škola i dva studenta rudarstva i geologije u tekućoj nastavnoj godini, a stipendija za učenike srednjih stručnih škola iznosiće 70 EUR mjesečno.\n„U cilju smanjenja neusaglašenosti obrazovnog sistema sa realnim potrebama privrede, Komora je obezbijedila sredstva za stipendije, cijeneći da je ulaganje u obrazovanje kadrova isplativa investicija i najsigurniji put za uspješno poslovanje“, saopšteno je na sjednici.\nNavodi se da Privredna komora dodjeljuje i stipendije od 200 EUR mjesečno, za dva studenta rudarstva i geologije.\n„Odluka je donijeta u cilju podsticanja mladih ljudi da biraju ova zanimanja, kako bismo u budućnosti imali kvalitetan inženjerski kadar, usklađen sa potrebama privrednog i savremenim uslovima tehničko-tehnološkog razvoja Crne Gore“, kazali su iz PKCG.\nNavodi se da je strategijom razvoja pomorske privrede 2020-2030. godina, kao strateški cilj definisano povećanje doprinosa pomorske privrede i povezanih djelatnosti sveukupnom ekonomskom razvoju.\n„A kao jedna od prioritetnih aktivnosti podsticanje razvoja luke Bar, kao logističkog centra, integrisanog u multimodalni transportni sistem i formiranje radnog tijela, koje će imati zadatak da prati i koordinira razvoj logističkih aktivnosti preko luke Bar i Crne Gore“, kazali su iz PKCG.\nDodaje se da je, s tim u vezi, na predlog privrednika i resornog ministarstva, Upravni odbor donio Odluku o obrazovanju Koordinacionog odbora za tranzitni saobraćaj.


Novi predsednik Alžira u četvrtak polaže zakletvu, na demonstracijama deset povređeno - Svet - Dnevni list Danas\nPočetna » Svet » Novi predsednik Alžira u četvrtak polaže zakletvu, na demonstracijama deset povređeno\n0Piše: Beta-AFP 17. decembra 2019. 20.30 Izmenjeno: 21.08\nTebun (74) osvojio je 58,13 odsto glasova na izborima. On će naslediti Abdelaziza Butefliku koji je u aprilu podneo ostavku pod pritiskom uličnih protesta.\nProtesti koji su počeli 22. februara, nastavljeni su pored ostavke dugogodišnjeg predsednika, jer protestni pokret isključuje svaki izbor naslednika Buteflike bez prethodnog odlaska funkcionera povezanih sa sadašnjim državnim sistemom.\nTebun je odmah po saopštavanju izbornih rezultata predložio protestnom pokretu „dijalog u cilju izgradnje novog Alžira“ i izlaska iz političke krize. Međutim, protesti su ipak nastavljeni.\nDesetak alžirskih demonstranata povređeno je u oko od gumenih metaka tokom protesta održanih 11. decembra, dan pred predsedničke izbore, saopštila je večeras nevladina organizacija Alžirska liga za ljudska prava.\n„Bilans povređenih je privremen, ali za sada znamo da ih ima desetak. Neki su još u bolnici a neki su izgubili oko“, navela je ta organizacija i dodala da su se incidenti na protestima dogodili 11, ali i 12. decembra, na dan izbora.\nPolicija je tokom ta dva dana brutalno intervenisala, kako bi rasterala proteste protiv izbora na kojima je pobedio Abdelmadžid Tebun koji će u četvrtak položiti zakletvu, dodala je ta organizacija.\nNeki demonstranti su kasnije na protestima nosili povez na oku u znak solidarnosti prema povredjenima.\nDruga nevladina organizacija, Komitet za oslobadjanje privedenih, navodi da je od 11. do 13. decebra privedeno 1.200 osoba širom Alžira i da je deset zadržano u pritvoru.\nAbdelmadžid Tebun, Alžir, DemonstracijeAlžir


Mladi Rusi sve radije idu u vojnike - 04.10.2019, Sputnik Srbija\nDok su do pre deset godina ruski mladići na razne načine pokušavali da izbegnu služenje vojnog roka, danas se situacija umnogome promenila, piše list „Mundo“. 04.10.2019, Sputnik Srbija\nrusija, svet, vesti, ruska armija\n22:20 04.10.2019 (Osveženo: 08:48 05.10.2019)\nRuska vlada počela je da sprovodi niz reformi kako bi vojnu službu učinila privlačnijom, a to je donelo rezultate: ruska armija je sada kvalifikovanija i podmlađena, navodi list.\nU Rusiji počinje jesenja regrutacija, koja će trajati do 31. decembra. Prema podacima Glavne organizaciono-mobilizacione uprave Generalštaba Rusije, prošlog proleća je poziv za služenje vojnog roka dobilo 135.000 ljudi.\n„Mundo“ piše da su veoma dugo pojedini mladići upisivali postdiplomske studije, podmićivali vojne službenike ili nabavljali medicinska opravdanja da bi izbegli služenje vojske.\nPre deset godina, ruska vlada je počela da sprovodi niz reformi kako bi vojnu službu učinila privlačnijom, a to se pokazalo kao uspešno.\nList navodi da je nakon raspada Sovjetskog Saveza naglo pao borbeni duh i da se znatno pogoršalo materijalno stanje vojnika. Nakon što je Vladimir Putin postao predsednik Rusije, jedan od prioriteta rada vlade bio je da se ta situacija promeni.\nGeneral-potporučnik Jevgenij Burdinski je izjavio da je tokom jesenje kampanje za regrutaciju prošle godine na služenje vojnog roka upućeno 132.000 ljudi, isto kao i ove godine. Prema podacima Glavnog vojnog tužilaštva, od 2012. broj onih koji izbegavaju služenje vojske smanjen je za više od 30 odsto.\n„Zahvaljujući skraćenju vojnog roka na godinu dana nestala je podela regruta po starešinstvu, zbog čega se sada iz godine u godinu smanjuje broj onih koji izbegavaju obaveznu vojnu službu“, navodi predstavnik Ministarstva odbrane Aleksej Komarov i dodaje da se u poslednje vreme znatno poboljšao odnos mladih Rusa prema armiji.\nU okviru nedavno uvedenog sistema, posebna pažnja se poklanja vojnicima po ugovoru. Od 2012. godine njihov broj je utrostručen i sada ih ima više od 400.000. Aleksej Komarov smatra da to govori o porastu prestiža vojne službe u javnom mnjenju.\n„To je u velikoj meri povezano sa stvaranjem specijalizovanih odreda u ruskoj armiji, u kojima građani koji imaju visoko ili srednje profesionalno obrazovanje, ili imaju naučna ili sportska dostignuća, mogu da razvijaju svoje veštine i tokom vojne službe“, dodao je Komarov.\n„Mundo“ zaključuje da se ruske oružane snage danas više uzdaju u profesionalce ili vojnike po ugovoru nego na regrute. Predsednik Rusije Vladimir Putin ponovio je sredinom aprila davnu ideju o ukidanju vojnog roka, ali je dodao da su za ostvarivanje takve „revolucije“ potrebni vreme i odgovarajuće finansije.


NovaEnergija.net » memorandum o saradnji memorandum o saradnji – NovaEnergija.net\nHome Tags Posts tagged with "memorandum o saradnji"\nPovodom posete predsednika Ruske Federacije gospodina Vladimira Putina, Sberbank Srbija i Telekom Srbija potpisali su i memorandum o saradnji. Ovaj memorandum iniciran je zaključenim ugovorom koje su ove dve kompanije sklopile tokom decembra 2018. godine. Naime, Sberbank Srbija jedna je od banaka koja je učestvovala u kreditiranju kompanije Telekom. Sberbank Grupa u ovom kreditu učestvovala je sa 77 miliona evra, od čega je Sberbank Srbija učestvovala sa 25 miliona evra.\nOva kreditna investicija deo je šire akcije “Milion+” koju Telekom Srbija sprovodi u cilju dostizanja preko million korisnika svojih multimedijalnih usluga i interneta.\n“Sberbank Srbija, u okviru svog poslovanja, teži da bude prepoznata kao banka koja podržava projekte koje su od strateškog značaja za građane Srbije. Deo naše poslovne strategije je finansiranje rasta snažnih, regionalnih kompanija poput Telekoma. Izuzetno smo ponosni što imamo priliku da i na ovaj način, ozvaničimo našu saradnju i da pružimo podršku Telekomu u ostvarivanju svog cilja.” – istakla je Marijana Vasilescu, predsednik Izvršnog odbora Sberbank Srbija prilikom potpisivanja memoranduma.\n„Polazeći od odlične saradnje Sberbank Srbija i Telekom Srbija Grupe u poslednjih nekoliko godina naša dva privredna društva potpisivanjem ovog memoranduma žele da podignu svoju saradnju na još viši nivo. Memorandum predviđa da kroz razmenu informacija, identifikovanje investicionih projekata i prilika i organizovanje ekspertskih sastanaka Sberbank i Telekom Srbija ostvare cilj unapređenja investicija sa krajnjim namerama ostvarivanja poslovnih interesa za oba privredna društva ali i ekonomija Rusije i Srbije u celini. Mi se u Telekom Srbija itekako radujemo produbljivanju i proširenju naše dosadašnje saradnje.“ – izjavio je Predrag Ćulibrk, generalni direktor Telekom Srbija povodom potpisivanja memoranduma.\nSberbank Srbija jedinstven je partner u građenju mostova između kompanija u Srbiji, Rusiji i Zajednici nezavisnih država sa sveobuhvatnim portfolijom bankarskih usluga.\nTelekom Srbija vodeći je provajder telekomunikacionih usluga u jugoistočnoj Evropi, sa podružnicama u Srbiji, Bosni i Hercegovini i Crnoj Gori. Kompanija je neprikosnoveni lider tržišta telekomunikacija u Srbiji sa 1,05 milijardi evra konsolidovanog prihoda i 125 miliona evra neto profita. Na nivou čitave grupe Telekomu Srbija opslužuje oko 10 miliona korisnika različitih usluga (mobilna, fiksna, internet i multimedija). Republika Srbija poseduje 58% udela u društvu, 20% predstavljaju sopstvene akcije, dok oko 15% pripada građanima Srbije, a 7% zaposlenima i bivšim zaposlenima.\nSberbank Srbija i Telekom Srbija potpisali memorandum o saradnji was last modified: January 17th, 2019 by Ivana Karanović


Inverter je srce solarnog sistema koji je priključen na mrežu: pomoću njega možemo jednosmernu struju (DC) da pretvaramo u naizmeničnu (AC) koja je potrebna da se pokrenu naše uređaje.\nNa gornjim slikama prikazani su regulatori vodećih svetskih proizvođača. Regulatore uglavnom montiramo u garaži, podrumu, kotlarnicama, na dobro provetrene tavane, a moguće je ih postaviti i na otvoren prostoru.\nGlavne funkcije mrežnih pretvarača:\n- Jednosmernu struju koju je proizveo solarni sistem pretvara u naizmeničnu struju\n- Ima bezbedonosne funkcije, naizmeničnu struju sinhronizuje prema vrednostima električne mreže\n- Prikazuje količinu proizvedene struje, pomoću monitoringa postoji mogućnost praćenja informacija o proizvodnji struje na računaru\nKako izabrati odgovarajući pretvarač?\nMonofazne pretvarače postavljamo kod manjih sistema (porodične kuće), a kod velikih sistema stavljaju se trofazni regulatori. Elektrane, sa stotina kilovata, funkcionišu na srednji napon i pomoću transformatora. Snagu invertera određuje ukupna snaga solarnih panela koji se žele ugraditi. Kvalitetni regulatori pokreću se od 2 kW. Postoje i manji regulatori od ovog, ali može se reći da što je manji regulator to je veća cena potrošnje koja se odnosi na 1kW.\nDokumentacija svakog pretvarača sadrži i informaciju o efikasnosti koji je prikazan u procentima. Efikasnost u procentima pokazuje sa kolikim gubitkom radi regulator, to jest koliki je gubitak u procesu pretvaranja jednosmerne struje u naizmeničnu. Gubitak se odnosi na situaciju kada je maksimalna efikasnost u idealnim uslovima (3%). Drugi podatak se odnosi na Evro-učinak, koji se odnosi na prosečnu proizvodnju i gubitak u prosečnim vremenskim uslovima u Evropi (3,4%) Na tržištu se mogu naći regulatori sa učinkom iznad 95%, a najbolji imaju učinak od 98%.\nDve glavne tehnologije su u pitanju kada je proizvodnja invertera u pitanju: sa transformatorom i bez transformatora. Invertori bez transformatora imaju veći stepen efikasnosti, i računaju se kao novija tehnologija. Sa tankoslojnim solarnim ćelijama, međutim, imaju ograničenu upotrebu.\nŽivotni vek invertera\nProizvođači nude invertere sa životnim vekom od 10-15, i sa minimum 5 godina garancije. To znači da kod solarnog sistema koji ima životni vek od 25 godina moraćemo bar jednom da računamo na zamenu pretvarača.


Foto: olimpijske igre1.weebly.com\nSudija je ovu odluku donio na zahtjev tužilaštva da se zabrani održavanje bilo kakvih događaja na olimpijskim objektima dok god gradonačelnikova kancelarija ne podnese potvrdu da su sigurni za korišćenje.\nOdluku je objašnjena riječima da se tako želi "sačuvati sigurnost stanovništva jer se na tim objektima redovito održavaju različiti spektakli i koncerti".\n"Takva situacija u kojoj su objekti urušeni i oštećeni zbog nedostatka nadzora i zbog velikog broja ljudi koji ih posjećuju može dovesti do tragedije", napisao je sudija u svojoj odluci.\nObjekti izgrađeni za OI 2016., prve koje su se održale na teritoriji Južne Amerike, često su bili kritikovani zbog visokih troškova koji se procjenjuju na oko 12,5 milijardi dolara i korupcionaških skandala.\nOvom odlukom je obuhvaćen Olimpijski park Bara da Tižuka u turističkoj četvrti Rija, gdje se nalazi i Arena Rio, teniski centar i biciklistička staza. Takođe je obuhvaćena i regija Deodoro, na 40 km od Kopakabane gdje su se održavala takmičenja u ragbiju, hokeju na travi, kajaku i kanuu, te konjički sportovi.


U energetsku sanaciju OŠ „Mirko Jovanović“ biće uloženo 79 miliona dinara – Veliki Park\nU energetsku sanaciju OŠ „Mirko Jovanović“ biće uloženo 79 miliona dinara\nGradonačelnik Nikola Dašić sa saradnicima, obišao je danas OŠ „Mirko Jovanović“ u kojoj se realizuje projekat energetske sanacije. Energetska sanacija ove škole je četvrti projekat koji grad Kragujevac realizuje u saradnji sa Ministarstvom rudarstva i energetike.\nU pitanju je ne mala investicija, vredna je 79 miliona dinara, od čega grad ulaže 59 miliona dinara, a država 20. U ovoj školi se radi izolacija spoljne fasade, zamena stolarije i zamena svih sijaličnih mesta sa novim led svetlima.\nInače, u projekte energetske sanacije školskih objekata u proteklom periodu, a u pitanju su škole „Radoje Domanović“, „Stanislav Sremčević“ i škola u Čumiću, uloženo je oko 180 miliona dinara. Zahvaljujući ovim projektima smanjićemo emitovanje ugljen dioksida u atmosferu, računi za utrošenu toplotnu i električnu energiju biće niži, a naša deca i prosvetni radnici imaće značajno kvalitetnije uslove za rad – kazao je Dašić.\nPrema rečima Ane Radojević, energetskog menadžera grada Kragujevca, podizanje energetske efikasnosti nije samo pitanje uštede već pitanje razvoja, kvalitetnijeg života i rasta životnog standarda.\nKada je reč o uštedama, jedan od primera je OŠ „Stanislav Sremčević“ koja godišnje uštedi 5 miliona dinara na troškovima grejanja. Ušteda na električnoj energiji, zahvaljujući zameni postojećih sijalica led svetiljkama bude i do 50%.U OŠ „Prota Stevan Popović“ u Čumiću koja se do sada grejala na električnu energiju, a sada se greje na pelet, potrošnja električne energije je čak četiri puta smanjena. Drugi aspekt ove priče, ne manje važan je bolji komfor učenika i nastavnika koji rade u ovim školama, a to je oko 3000 učenika i 300 nastavnika u sve četiri škole, za koje smo u proteklih pet godina obezbedili bolje uslove za rad – objašnjava Ana Radojević.\nInače, OŠ „Mirko Jovanović“, jedna je od najvećih škola u Kragujevcu koja ove godine obeležava četiri decenije postojanja. Prema rečima direktora škole, Nenada Milovanovića, ovo je jedna od najvećih investicija u istoriji ove škole. Nedavno je završena i kompletna sanacija mokrih čvorova za šta je grad izdvojio 13,5 miliona dinara.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 30 марта, 2022


PROMOVISAN NACIONALNI MODEL DUALNOG I PREDUZETNIČKOG OBRAZOVANJA | Novi Sad\nPočetna stranica › PROMOVISAN NACIONALNI MODEL DUALNOG I PREDUZETNIČKOG OBRAZOVANJA\nNacionalni model dualnog i preduzetničkog obrazovanja promovisan je predstavnicima škola, kompanija i gradske administracije u Skupštini Grada Novog Sada, a u organizciji Ministarstva prosvete, nauke i tehnološkog razvoja.\nPrema rečima pomoćnice ministra za dualno i preduzetničko obrazovanje i vaspitanje prof. dr Gabrijele Grujić lokalna samouprava ima važnu ulogu u tom modelu obrazovanja, jer predstavlјa sponu između privrede i obrazovanja. Ona je izjavila da su klјučne teme novi Zakon o dualnim studijama, pravilnici iz te oblasti, učeničke kompanije i razvoj preduzetničkih kompetencija, a cilј je da se objedini proces sticanja teorijskih znanja i praktičnih veština.\n- Plan upisa u srednje škole, koji je Novi Sad doneo pre dve godine, predviđa i dulano obrazovanje koje se trenutno sprovodi u četiri srednje škole u okviru šest profila i obuhvata 264 učenika. Želimo da taj koncept proširimo u koordinaciji sa resornim ministarstvom i drugim relevantnim činiocima. Važno je da čujemo glas realne privrede o tome kakvi su im kadrovi potrebni, jer bez te korespondencije nema uspeha. Sve radimo da mladi lakše nađu posao, da ostaju da žive ovde, te da njihova radna osposoblјenost bude klјučni faktor za privlačenje novih investicija. Dobra vest je da u Novom Sadu ima 7330 više zaposlenih u 2018. nego 2017. godine, a za poslednjih sedam godina broj zaposlenih je povećan za 15 procenata, odnosno 20 000 lјudi više radi. To je jasan pokazatelј da privlačenje investitora, dobra ekonomska klima i kontrola rada na crno daju rezultate, što se oslikava na budžetska primanja, pa stičemo više novca za izgradnju vrtića, škola, puteva, za kulturu i sve ostalo što se očekuje od jedne organizovane zajednice – naglasio je gradonačelnik Novog Sada Miloš Vučević.\nPotpredsednik Pokrajinske vlade i pokrajinski sekretar za obrazovanje Mihalј Nјilaš pozitivno je ocenio povratak sistema koji podrazumeva simbiozu privrede i obrzaovanja. On je istako da će plan upisa u srednje škole u Vojvodini u potpunosti biti usklađen sa iskazanim potrebama privrede, a te podatke prikuplјaju privredne komore.


Nastavak radova na dogradnji doma “Duboka” | Bugojno Danas\nPočetna Bugojno Nastavak radova na dogradnji doma “Duboka”\nNastavak radova na dogradnji doma “Duboka”\nU Planinarskom domu „Duboka“, održan je radni sastanak s ciljem nastavka realizacije projekta rekonstrukcije i dogradnje ovog doma koji je u velikoj mjeri dotrajao.Plan je da se do kraja godine uradi i nova krovna konstrukcija.\nInicijativa za rekonstrukciju i dogradnju Planinarskog doma u Dubokoj, pokrenuta je još prije pet godina.Uz pomoć stručnih saradnika projekat je napravljen , udaren je kamen temeljac za početak radova, i od tada do danas malo tog se uspjelo uraditi na njegovoj realizaciji. S tim ciljem je i održan radni sastanak kojem je prisustvovao i načelnik općine Hasan Ajkunić te predstavnici resorne općinske službe, s obzirom da je općina glavni finansijer ovog projekta.\nKako je istakla predsjednica PD „Koprivnica“ Bugojno, Emsada Batić, do 20. maja je predvidjeno da se uradi betonska ploča, a nakon Balkanskih planinarskih susreta u junu, uslijediće ostatak radova. Ovim putem je pozvala sve koji mogu dati bilo kakav doprinos, da se uključe u projekat rekonstrukcije i dogradnje planinarskog doma u Dubokoj.\nPrethodni članakNa bankomatima NLB banke ni stanje računa više nije besplatno\nSljedeći članakIZLOŽBA/PROJEKCIJA FOTOGRAFIJA “ISKRINI DUELI”


BiH bez kandidature, Albanija i Sjeverna Makedonija bez pregovora\n23. Jun 2022 643\n- Severna Makedonija i Albanija nisu dobile datum početka pregovora. Kosovo nije dobilo viznu liberalizaciju. BiH nije dobila kandidaturu. Srbija je bila jako kritikovana zbog neuvođenja sankcija - rekao je Vučić.\n- Nadam se da će doći do stvaranja te političke unije jer je bolje da smo svi u jednoj kući kao dio iste porodice, pa makar živjeli na različitim spratovima - rekao je Rama.\nTagovi: samit zapadni balkan EU


Rusija više ne koristi iransku bazu\nRuski borbeni avion\nRusija je prestala da koristi iransku bazu za vazdušne napade na ciljeve u Siriji, saopštio je danas portparol iranskog Ministarstva inostranih poslova Bahram Gasemi, a prenosi agencija Asošijeted pres.\nGasemi je rekao novinarima da su ruski napadi na ekstremiste u Siriji, izvođeni iz baze u Iranu, bili privremeni i na zahtjev Rusije. „To je završeno, za sada“, naglasio je Gasemi.\nIranski ministar odbrane Husein Degan prethodno je kritikovao Moskvu zbog, kako je naveo, „izvjesnog razmetljivog i nedžentlemenskog ponašanja“ kada je objavila da je koristila iranske baze.\nRusija je prošle nedelje objavila da je koristila bazu Hamedan, što su iranski zvaničnici potvrdili tek dan kasnije. Odgovarajući na pitanje o tome zašto Teheran nije u početku objavio rusko prisustvo, Degan je na državnoj televiziji rekao da je Rusija zainteresovana da pokaže da je supersila da bi garantovala svoju ulogu u političkoj budućnosti u Siriji.\nRuska agencija Interfaks danas je prenela izjavu ruskog ambasadora u Teheranu koji je potvrdio da su svi ruski borbeni avioni povučeni iz Irana, ali i istakao da ne vidi ni jedan razlog zašto Rusi ponovo ne bi koristili iransku bazu.\nDavanje dozvole Moksvi da izvodi vazdušne napade iz Irana vjerovatno će se pokazati kao nepopularan potez među mnogim Irancima koji se i dalje sjećaju kako je Rusija, zajedno sa Britanijom, okupirala Iran tokom Drugog svjetskog rata, a zatim odbila da se povuče, prenosi AP.